Gipuzkoako museoak - Museos de Gipuzkoa: Second Canvas-en Untzi Museoa app-a deskarga ezazu\nDoan deskarga ezazu aplikazioa mugikorrean edo tabletan.\nUntzi Museoa-Second Canvas aplikazioak Museoaren bilduma piktorikoaren zenbait artelan deskubritzeko aukera ematen du, storytelling interkatikoak daramaten bereizmen handiko eta oso handiko irudien bidez.\nMadpixel enpresak eta Untzi Museoak garatutako tresna bikain honek, Museoaren bildumako 11 koadro HD bereizmen-teknologiaren bitartez esploratzea baimentzen du. Telefono mugikorretan eta tabletetan –bai Android-erako bai Apple-rako– doan deskarga daiteke 2019ko uztailaren 31ra arte, Google Play-ren eta App Store-ren bidez.\nGigapixel bereizmenari esker, app-ak artelanen zehar nabigatzea eta begirada soil batekin hautematen ez diren xehetasunak deskubritzea baimentzen du. Gainera, irudiak storytellings-ekin aurkezten dira, artelanak euskal itsas historiaren eta ondarearen ikuspuntutik interpretatzeko eta sakon esploratzeko lagungarri diren eduki gehigarriekin, alegia, artelan bakoitzak gordetzen dituen sekretuak eta detaile ezkutuak ezagutu ahal izateko.\nAplikazio honen bidez, Untzi Museoak bere bilduma artistikoaren zati bat ezagutzera eman nahi du –gaur egun Gordailuan gordetzen dena– esperientzia multimedia eskainiaz. Second Canvas-Untzi Museoa publiko orokorrari zuzendutako erreminta bat da, artea eta gure itsas iragana deskubritzeko eta harekin disfrutatzeko aukera ematen duena.\nHonela Untzi Museoak bat egiten du Second Canvas proiektuarekin. Plataforma hau jada beste centro batzuetan erabiltzen da, estatuko Prado eta Thyssen-Bornemisza museoetan, Holandako Mauritshuis-en eta Danimarkako Nazio-Galeria Nazionalean, batzuk aipatzearren. Donostiako San Telmo Museoak ere berriki bat egin du ekimen honekin.


About: Jan Potocki\nJan Potocki (Pikow, 1761ko martxoaren 8a - Uladowka, 1815eko abendua) poloniar idazlea, historialaria eta etnologoa izan zen. Eslaviarren etnologian aditua zen. Europa, Asia eta Afrikan zehar bidaiatu zuen, arrazak, hizkuntzak, ohiturak eta antzinako aztarnak aztertuz, Europako herrien, eta bereziki eslaviar herrien, jatorria aurkitzeko. Historiazko eta etnografiazko liburu asko idatzi zituen (frantsesez), besteak beste: Essai sur l´histoire universelle et recherches sur celle de la Sarmatie (1789-1792, Historia unibertsalari buruzko saiakera eta Sarmatiako historiari buruzko ikerketak), Fragments historiques et géographiques sur la Scythie, la Sarmatie et les Slaves (1796, Historiako eta geografiako zatiak Szitiari, Sarmatiari eta eslaviarrei buruz), Histoire primitive des peuples de la R\nJan Potocki (Pikow, 1761ko martxoaren 8a - Uladowka, 1815eko abendua) poloniar idazlea, historialaria eta etnologoa izan zen. Eslaviarren etnologian aditua zen. Europa, Asia eta Afrikan zehar bidaiatu zuen, arrazak, hizkuntzak, ohiturak eta antzinako aztarnak aztertuz, Europako herrien, eta bereziki eslaviar herrien, jatorria aurkitzeko. Historiazko eta etnografiazko liburu asko idatzi zituen (frantsesez), besteak beste: Essai sur l´histoire universelle et recherches sur celle de la Sarmatie (1789-1792, Historia unibertsalari buruzko saiakera eta Sarmatiako historiari buruzko ikerketak), Fragments historiques et géographiques sur la Scythie, la Sarmatie et les Slaves (1796, Historiako eta geografiako zatiak Szitiari, Sarmatiari eta eslaviarrei buruz), Histoire primitive des peuples de la Russie (1802, Errusiako herrien antzinako historia). Bestalde, eleberri bat idatzi zuen, frantsesez hura ere: Le Manuscrit trouvé a Saragosse (1804-1813, Zaragozan aurkitutako eskuizkribua); gertaera goibel eta magikoak kontatzen dituen eleberri bitxia da, erotismoa eta izua fantasiarekin lotzen dituena, eta orain dela gutxi arte ia ezezaguna zena, baina azken urteotan ospe handia hartu duena. (eu)\nJan Potocki (Pikow, 1761ko martxoaren 8a - Uladowka, 1815eko abendua) poloniar idazlea, historialaria eta etnologoa izan zen. Eslaviarren etnologian aditua zen. Europa, Asia eta Afrikan zehar bidaiatu zuen, arrazak, hizkuntzak, ohiturak eta antzinako aztarnak aztertuz, Europako herrien, eta bereziki eslaviar herrien, jatorria aurkitzeko. Historiazko eta etnografiazko liburu asko idatzi zituen (frantsesez), besteak beste: Essai sur l´histoire universelle et recherches sur celle de la Sarmatie (1789-1792, Historia unibertsalari buruzko saiakera eta Sarmatiako historiari buruzko ikerketak), Fragments historiques et géographiques sur la Scythie, la Sarmatie et les Slaves (1796, Historiako eta geografiako zatiak Szitiari, Sarmatiari eta eslaviarrei buruz), Histoire primitive des peuples de la R (eu)\nJan Potocki (eu)


Juan Pablo Ordúñez – Akmeka\nDEUSTO ZUBIAREN ARTEA\nPrentsa y medioak\nJuan Pablo Ordúñez / MawatreS, Euskal Herriko Unibertsitateko Arte Ederren Fakultatean lizantziatua da. Ikerketa eta Sormena Artean masterra egin zuen ondoren. Esku-hartze artistikoa oroitzapenaren lengoaia bat eraikitzeko metodo gisa da, eskuartean duen doktorego tesiaren izenburua. Bere praktika artistikoa bitartekaritza eta komisariotza proiektuekin uztartzen du. Irakasle gonbidatua ere bada, UPV-EHUko Arte Garaikide Teknologiko eta Performatiboa masterrean.\nArtista gisa banakako erakusketa ugari egin ditu. Besteak beste: Japoniako Yokohamako Koganecho Arte Zentroan (Japonia), Gasteizko Montehermoso Kulturgunean, Bartzelonako SICART Galerian, Pekingo MA STUDIOan (Txina), Erresuma Batuko EAST ST ARTS LEEDSen, edo Bilboko BilbaoArte Fundazioan. Erakusketa kolektiboei dagokienez berriz, ondorengoetan parte hartu du: Bartzelonako ARTS SANTAMONICA-n, Leongo MUSAC-en, GUGGENHEIM Bilbao Museum-en, Madrilgo Espazio Trapezio-an, Madrilgo INTRANSIT-en, Leipzig-eko D21 galerian (Alemania), Pekingo EGG galerian (Txina), ART ISTAMBUL-en (Turkia), Madrilgo SUMMA Mataderon, edo Bartzelonako SWAB ART FAIR-en.\nKudeatzaile, bitartekari eta komisario gisa, “Deustuko zubian esku-hartzeak”, artea espazio publikoan proiektua abian ipini eta garatu du 2012tik gaur arte. 2015 eta 2016 urteetan zehar OREAKO lantaldean parte izan da, CONSONNI arte garaikideko produktoraren LA PUBLIKA proiektuan. Egun BILBAO ART DISTRICT lantaldeko kide da. 2018an sorkuntza eta pentsamendurako laborategia garatzeko abian ipinitako LEKUTANen sortzaileetako bat ere bada.\nEsku-hartze proiektu bat amaitzen ari da Ammango National Gallery Of Jordan-en. Prozesuan du ere PROTEINA izeneko proiektua, zeina Euskadi eta URBANBATeko Bigarren Arkitektura Bienalaren programazioaren barruan kokatzen den. 2020ko apirilean “EZER ERE EZ DA EGIA, DENA DAGO BAIMENDURIK” bere bakarkako erakusketa ikusi ahal izango da Basauriko Torre de Ariz-en. Eta baita ere “SAMURAI FESTA”, Japonian egindako egonaldiaren inguruko ondorioak biltzen dituena, zeina Bizkaiko Foru Aldundiaren espazioetan garatzen ari den.\nPost hau ere eskuragarri dago: Spanish


ZIZURKIL 2018-07-05 14:59\nPlazida Otañon erakusketa jartzeko aukera zabalik\nZizurkilgo Plazida Otaño liburutegian erakusketa jartzeko deialdia zabaldu du Udalak. Batez ere, artista gazteen lanak sustatzea da Kultura Sailaren helburua. Jasotako proposamenen artean sei aukeratuko dituzte datorren urtean erakusketa jar dezaten.\nKultura Saileko ordezkariz eta errealitate artistikoa ezagutzen duten pertsonaz osatutako hautaketa-batzordeak egingo du proposamenen arteko aukeraketa. Hautaketatik kanpo geratuko dira arraza, sexu, erlijio edo beste edozein arrazoirengatik edozein bereizkeria-era sustatzen duten edukiak dituzten proiektu guztiak eta pertsonaren funtsezko eskubideen aurka doazenak.\nErakusketak egiteko eskaera adin nagusiko edozein artistak egin dezake. Bereziki, artista gazteei beraien lana azaltzeko aukera eman nahi zaie. Interesdunek egin nahi duten erakusketa artistikoaren banakako edo taldekako proposamen bat aurkeztu beharko dute.\nErakusketa-proiektuak 2018ko irailaren 14ra bitartean aurkeztu ahal izango dira, mezu honi erantsitako oinarrietan dagoen eskaera-orriarekin batera. Oinarri horiek Zizurkilgo Udalaren web-orrian (www.zizurkil.eus) kontsulta daitezke, bai eta Zizurkilgo Udalaren udal-bulegoetan bertan ere.


Marina Garcesekin behin bakarrik egon naiz. Egon, diot, ze ikusi, gurutzatu, are agurtu, egon ginen aldi hartatik, maiz xamar egin izan dut, ia bizilagunak baikara, edo baikinen, jada ezin jakin. Interbiu bat egitea onartu zidan, zer eta, beste pertsona bat nintzela uste izan zuelako, AS hain zuzen, nire lagun minenetako baten neska-laguna, era berean Garcesen lagun baten laguna dena. Nahasmendua probestu genuen halere, azkar ibili ginen; ez da beti gertatzen. Antisistema gisa etiketatu duten filosofoak kokakola bat hartu zuen orduko hartan. Nik Vichy.\nBartzelonan bizi –oroi, bizilagunak ginen ia, edo gara, ezin jakin jada–, Zaragozako unibertsitatean egiten zuen lan garai hartan, egin zuen urte luzetan. Hor ez nintzen hain azkar ibili, ez nion galdetu etengabeko joan-etorri horiez, eskerrak aipatzen dituen Ciutat Princesa liburuan –biografia politiko moduko bat, bizitza baten gertakizunen zerrendatze hutsetik askoz harago doana; adibidez ez du esaten aitak Bartzelonako kanodromora eramaten zituela–. Aipatzen du ahizparen kasua, zeina urtez luzez bizi izan den Holandan. Eta konparatzen berearekin, etengabeko sartu-irtenean: “Badira hobeto itzultzea helburu duten joateko manerak; eta sekula bertan erabat egon gabe geratzekoak, nik denbora askoan egin bezala”. Ihes egitea erraza baita. Erronka litzateke nola itzuli amore eman gabe.\nIzan ere, zer da hiri bat? Garcesen hitzetan, heldu, iritsi, arribatzen direnen lekua da hiria, ezezagunen artean bizitza berriz hasteko. Gustuko dut hiri suerte hori, gustuko dut Garces eta konpainiak hiria pentsatzeko duten modu hori, berradiskidetzen naute hamalau urte luzez –eta ze luze batzuetan, oh mama– abaro izan dudan hiriarekin. Gogoan dut garai batean liburu bat oparitzen nuela, Odio Barcelona. Gaur egunean ez harritu Ciutat Princesa-ren ale batekin ikusten banauzue.\nKanal honetan artxibatua: Bartzelona


Inauteriak 2019 Zarautz - Inauteriak\n16:30 – 20:00 Lege Zaharren enparantza (euria egiten badu Zinema pilotalekua)\n12:00 Modelo zinemako balkoia\nTxupinazoa eta inauterien hasiera-ekitaldia Ttak\nteatroaren eskutik, KALEAN txarangak girotuta.\nOndoren Alde Zaharra\nKALEAN txarangak herriko kaleak alaituko ditu.\n17:30 Alde Zaharra (euria egiten badu Igandea · 13:00 · Domingo)\nInauterietako III. Konpartsa kalean zehar: ABBA\nInauteri jaia: DJ nerabeen emanaldiak eta mozorro\nlehiaketa (taldekoa, originalena eta #zuzeukiña)\n12–18 urte bitarteko nerabeentzat.\nGaia: “Alizia lurralde miresgarrian”.\nLehiaketan parte hartuko duten mozorrotutako\nkuadrillak elkartuko dira kalejira egiteko. (ZUREKIN\nostalarien elkareak antolatuta).\nAldez aurretik Turismo Bulegoan izena eman behar da,\nedo egun berean Txiki-Polit tabernan.\nDantzaldia DRINDOTS taldearekin.\nKuadrillen arteko mozorro onenaren sari-banaketa\n1. saria: 250 €* / 2. saria: 150 € * / 3. saria: 100 €*\n*ZUREKIN ostalarien elkarteko tabernetan gastatzeko.\nDJ Javi eta DJ Davila.\nDantzaldia DRINDOTS taldearekin\n11:00 Alde Zaharra (euria egiten badu Santa Ana egoitza)\nSanta Ana egoitzako konpartsa herriko kaleetan zehar\nKalejira erraldoi, buruhandi eta MAUXITXA\ntxarangarekin herriko kaleetan zehar.\nMAUXITXA txarangak herriko kaleak alaitzen jarraituko du.\n17:00 Musika Plaza (euria egiten badu Zinema pilotalekua)\nKIKI, KOKO eta MOKO pailazoen emanaldia.\nOndoren, haurrentzako MERIENDA.\nLudotxo ludotekako mozorro lehiaketa, 9 eta 12 bitarteko haurrentzat.\nGAUARGI berbena haurrentzat.\nMARTXOAK 6 ASTEAZKENA\n11:00 Alde Zaharreko kaleetan (euria egiten badu Santa Ana egoitza)\nSardina-ehorzketa Santa Ana egoitzakoen eskutik.\nInauteriak 2019 Zarautz2019-02-272019-02-27https://www.inauteriak.com/wp-content/uploads/2017/01/logo-inauteriak.pngInauteriakhttps://www.inauteriak.com/wp-content/uploads/2019/02/inauteriak-zarautz-2019.jpg200px200px\nInauteriak Orozko 20192019, Agenda, Bizkaia


Maskarak josteko jostun boluntarioen taldea sortu nahi da - Goierriko Hitza : Goierriko Hitza\nMaskarak josteko jostun boluntarioen taldea sortu nahi da\nJosten jakin eta laguntzeko prestasuna eduki besterik ez da behar. Parte hartu nahi dutenek, udaletxera hots egin dezakete, eta udalak emango die beharrezko materiala.\nKoronabirusaren beharrei erantzuteko eta maskarek hartu duten ezinbestekotasuna ikusirik, Zaldibiako Udalak jostun boluntarioen talde bat osatu nahi du, musukoak egiteko. Josten jakin eta laguntzeko prestasuna eduki besterik ez da behar. Parte hartu nahi dutenek, udaletxera hots egin dezakete, eta udalak emango die beharrezko materiala. Asteartean, plazan elkartu ziren jostun boluntario batzuk, lanean hasteko.


Bioef • Pirinioetako Ikerkuntza Biomedikoko Mugaz Haraindiko Sareak, Refbio II, 190.000 euro emango ditu berrikuntza eta transferentzia teknologikoko hamahiru proiektu bultzatzeko\nPirinioetako Ikerkuntza Biomedikoko Mugaz Haraindiko Sareak, Refbio II, 190.000 euro emango ditu berrikuntza eta transferentzia teknologikoko hamahiru proiektu bultzatzeko\nHurrengo 10 hileotan, Pirinioen bi aldeetako ikertzaileek elkarrekin egingo dute lan berrikuntza eta transferentzia teknologikoko hainbat proiektutan.\nDeialdia Refbio II proiektuaren barruan dago, Pirinioetako Ikerkuntza Biomedikoko Mugaz Haraindiko Sarearen bigarren fasea, hain zuzen ere. Guztira Pirinioen bi aldeetako 9 eskualdetako ikertzaileen 21 taldek garatuko dituzte berrikuntza eta enpresa sektorera teknologia transferitzeko ahalmen handiko 13 proiektu horiek.\nProiektu horiek I+G Berrikuntza eta Emaitzen Transferentziako Proiektuen deialdian sartzen dira (PITRID) zeina Barakaldon aurkeztu zen 2017ko urriaren 17an Berrikuntza+Ikerketa+Osasuna Euskal Fundazioak (BIOEF) antolatutako “RefbioII Technology Transfer Workshop” ekitaldian.\nHasierako kanpo-ebaluazioko fasean 20 proposamen ebaluatu ziren. Ondoren, urtarrilaren 25ean proiektuaren seigarren bilkura egin zen Bidarteko Cluster Osasuna Santé delakoaren egoitzan, eta kideek finantzatzeko azkeneko proposamenak adostu zituzten bertan.\nProiektuak aztertzeko orduan transferentzia teknologikorako ahalmena eta kide bakoitzaren ildo estrategikoekin eta Sarearen lehentasuneko arloekin (gaixotasun kronikoak, zahartze aktiboa, sendagaiak eta saiakuntza klinikoak eta IKTak) bat zetozen hartu zen aintzat.\nProiektuak burutzeko finantzazio osoa 190.000 €-tik gorakoa da. Langileak, kanpoko zerbitzuak, bidaiak eta dietak eta material suntsikorra estaliko ditu.\nErakunde liderrak eta hautatutako gaiak\nREFBIOII entitate-kideetako ikertzaileek garatuko dituzte onartutako proiektuak. Hauek dira entitate bakoitzak zuzenduko dituen proiektuen kopurua: 4 proiektu zuzenduko ditu Osasun Zientzien Aragoiko Institutua (IACS), 1 Errioxako Ikerkuntza Biomedikoko Zentroak (CIBIR), 2 Navarrabiomed-Fundación Miguel Servetek, 3 Biodonostia Osasun Ikerketa Institutuak eta beste 3 proiektu Berrikuntza+Ikerketa+Osasuna Euskal Fundazioak (BIOEF).\nOro har, osasun berrikuntzak landuko dituzte proiektuek, gaitz onkologikoei, kardiobaskularrei, metabolikoei, neurologikoei, hanturakoei eta kronikoei zuzendutakoak, eta baita terapia berritzaileetan ama zelulak erabiltzeari zuzendutakoak ere. Horretarako, mugaz haraindiko sareak parte hartzen duten ikerketa taldeen eta eragile zientifiko teknologiko eta enpresen arteko osagarritasuna eta lankidetza sustatu du, proiektuetatik lortutako emaitzak merkaturatzeko helburuarekin.\nBIOEFek hiru proiektu bultzatuko ditu\nBIOEFek Euskal Autonomia Erkidegoan egingo diren hiru proiekturen garapena bultzatuko du, guztiak transferentzia teknologikoko gaitasun handikoak. Ikerketa horien helburua gaixotasun metabolikoak, neurologikoak eta hanturakoak dira. Haietan hartuko dute parte Barrualde-Galdakao ESI, Bilbo-Basurto ESI, Biocruces eta Biodonostia Osasun Ikerketa Institutuak eta Osasun Zientzien Aragoiko Institutua (IACS). RefbioII-k 41.995 euro emango dizkie guztira hiru proiektuei, eta BIOEFek guztizko aurrekontuaren % 66,67rekin lagunduko du, proiektuen lider gisa.\nRefbioren inguruan informazio gehiago\nRefbioren bigarren fasean (2016-2018) mugaz haraindiko ikerkuntza biomedikoko Sareak I+Gko emaitza biomedikoak modu eraginkorrean transferitzea eta Pirinioen eremuan garatzea ahalbidetuko du.\nProiektuaren % 65 Eskualdeen Garapenerako Europako Funtsak (FEDER) finantzatzen du, Interreg V-A Espainia-Frantzia-Andorra Programaren esparruan (POCTEFA 2014-2020). POCTEFAren helburua Espainia-Frantzia-Andorraren arteko mugen bateratze ekonomiko eta soziala sendotzea da. Mugaz haraindiko jarduera ekonomikoak, sozialak eta ingurumenekoak garatzen laguntzen du lurraldearen garapen jasangarrirako baterako estrategien bitartez.\nRefbio II proiektuaren hurrengo ekintzak\nBerrikuntza+Ikerketa+Osasuna Euskal Fundazioa-BIOEF da I+G+b biomedikoaren emaitzen erabileran eta Pirinioetako mugaz gaindiko ikerketa-zentro eta enpresen arteko transferentzia teknologikoan oinarritutako ekintzen zuzendaria.\n2018rako aurreikusita dauden ekintzen artean, BIOEFek, ekainean, Osasun Zientzien Aragoiko Institutuaren (IACS) egoitzan izango den Refbio II partzuergoaren bilkuran hartuko du parte Refbio II proiektuaren esparruan, I+G+b biomedikoko arloan, teknologiaren transferentzia arloan eta lankidetza proiektuen deialdian eta PITRID proiektuetan lortzen ari diren emaitzen erabileraren arloan elkarte publiko eta pribatuen arteko lankidetza aztertzeko helburuarekin.\nHurrengo bazkideek osatzen dute Refbio II:\nNavarrabiomed-Fundación Miguel Servet –proiektuaren burua.\nErrioxako Ikerkuntza Biomedikoko Zentroa (CIBIR)\nAkitaniako Cluster Santé Osasuna.\nBerrikuntza + Ikerketa + Osasuna Euskal Fundazioa (BIOEF)\nBiodonostia Institutua (BIODONOSTIA).\nOsasun Zientzien Aragoiko Institutua (IACS)\nBiocruces Osasun Ikerketa Institutua Elkartea(BIOCRUCES)\nUniversité Paul Sabatier de Toulouse, (UPS).\nProiektuaren inguruko xehetasun gehiago\nProiektuaren web orria, http://refbio.eu/es/


e x p o G R A F I K A K p o r t a l e a by Eluska Zabalo Monje - issuu\nEIBARKO UDALA www.eibar.net\nerakusketa / exposici贸n\nEibarko XXXVII. Antzerki Jardunaldiak XXXVII Jornadas de Teatro de Eibar\nERAKUSKETA EXPOSICIONES GRAFIKAK Eluska Zabalo - Asun del Pozo - Kontxesi Vicente Isiegas - Julia Matute - Araitz Urbeltz Izaskun Alvarez Gainza - Izibene Oñederra - Ana Goikoetxea - Esti García Agirre martxoak 7 - 30 marzo\nPORTALEA acoge la exposición GRAFIKAK, una muestra colectiva que tendrá como protagonistas a nueve mujeres artistas que nos muestran sus diferentes y variadas visiones del mundo de la gráfica. Trabajos muy diferentes con un denominador común.\nEluska Zabalo, artista Grafikak. Zer egongo da ikusgai Portalean? Grafikaren alorrean gabiltzan bederatzi emakumeren lanak eramango ditugu. Grafikaren eremu zabalak, nagusiki, marrazki eta grabatu tekniken bitartez sortzen diren ikus-elementuekin du zerikusia. Erakusketa honetan, eremu tekniko hau da gure lanek duten baldintza komun eta zeharkakoa, izan ere, grafikaren baitan dauden baliabide anitzen bitartez sortutako zenbait proposamen ezberdin ezagutu ahal izango dira. Teknika aldetik, esate baterako, serigrafiak, litografiak, akuaforteak, fotograbatuak, grafika hedatua eta marrazki erraldoiak egongo dira. Anizkoiztasun hau azaldu nahian izendatu dugu erakusketa pluralean.\nmargogintzaren alorrean, oleoa izan da osagai nagusia, nahiz eta beti nahastu izan dudan beste zenbait material ezberdinekin. Bestalde, hasi berri dudan grabatuaren bide liluragarri honetan, batez ere akuafortea eta fotograbatua dira lantzen ari naizen teknikak.\nBetidanik margotu izan duzu? Bai, txiki-txikitatik. Haurtzarotik eduki nuen margorako joera ia obsesiboa. Bost urterekin etxeko hormak guztiz zirriborroz bete ondoren, pintura klaseetan aritzea ideia ona litzatekeela otu zitzaien gurasoei... Geroago, hamar urte nituela, Abdon Juaristirekin hasi nintzen oleoz margotzen, eta hau inflexio-puntu garrantzitsua izan zen niretzat.\nErakusketa mordoa egin duzu dagoeneko eta sari ugari irabazi... Non dago arrakastaren gakoa? Mundu honetan mugitzea ez baita erraza... “Arrakasta” nola ulertzen duzunaren arabera. Esker ona jasotzeari, lan aukerak eta ospea izateari baderitzozu arrakastatsua izatea, “zorte” deitzen diogun giza-baldintzapen konplexu baten menpean gaude: merkatua eta modak, kontaktuak, zure lanak legitimazio egitura batekin bat egitea, egungo baliabide hegemonikoak erabiltzea... Testuinguru honetan arrakasta edo porrota oso erlatiboa da. Ez du, nire ustez, sakonki garrantzitsua den eta sortzen duzun lanaren duintasun eta benetakotasunarekin erlazionaturik dagoen beste arrakasta nozio batekin zerikusi zuzenik.\nZein motatako obrak egiten dituzu? Nire lana espresionismoan kokatu daiteke, batik bat paisaia abstraktua lantzen dut, figurazioa guztiz utzi gabe. Teknika aldetik,\nMargotzea, hobby bat edo zerbait gehiago? Pasioa, grina… Behar bat, batez ere. Lanbidea ere bada, baina ez da garrantzitsuena, nahiz eta garrantzitsua izan!\ne x p o G R A F I K A K p o r t a l e a\nEn la guía cultural de Eibar. Eibarko gida kulturalean.


Arabako Aldundiak 120.000 euro inbertitu ditu Duran 9.200 metroko azalera ingurumen aldetik berreskuratzeko\nPublicado 2018/07/16 13:58:47CET\nGASTEIZ, 16 Jul. (EUROPA PRESS) -\nArabako Foru Aldundiak amaitu ditu ingurumenaren aldetik Duran kontrolik gabeko hondakindegi bat berreskuratzeko lanak. Guztira, 9.200 metro koadrotan kendu ditu pneumatikoak, egurrak, inausketa hondakinak, plastikoak, hormigoiak, asfaltoak eta obra hondakinak. Eremu horretan garbitze, ixte eta hidroereite lanak egiteko 120.000 euro inbertitu ditu foru erakundeak.\nJosean Galera Ingurumen Saileko foru diputatua eta tokiko agintariak ingurua ikusten egon dira astelehen honetan, eta herritarrei gogorarazi diete natur ingurunean hondakinak kontrolik gabe uztea "osasunaren eta\ningurumenaren kontrako erasoa" dela". Horrela, Galerak esan du Araban badela hondakinak erosotasunez, eraginkortasunez eta garbi biltzeko zerbitzu sare zabala.\nGuztira, Ingurumen Sailak 700.000 euro baino gehiago inbertitu ditu azken urteotan Durakoa bezalako esku hartzeetan. Horrela, adibidez, Samaniegon (19.540 metro koadro), Lantziegon (19.917 metro koadro), Eltziegon (34.940 metro koadro), Lagranen (5.398 metro koadro) edota Toberan (1.936 metro koadro) esku hartu izan zuen 2017an, kontrolik gabeko "obra hondakindegiak" ezabatzeko.\nBerreskuratutako eremuetan, hondakinak kentzeaz eta eremuak ixteaz gain, hidroereite lanak ere egin dira, eta, leku batzuetan, zuhaitz autoktonoak landatu. Hala, bada, 7.000 zuhaitz landatu dira Lantziegon eta Eltziegon, eta beste 3.600 inguru Samaniegon. Era berean, herritarrak ohartarazteko lanak ere egin dira, eremu horietan hondakinak bota ez daitezen, eta, hala, horma garaiak edo sakanguneak eraiki dira autoz bertara ezin iristeko.\nHala, egoera honetan, Galerak, Blanca Antepara Arratzua-Ubarrundiako alkateak eta Iñaki Saez de Ibarra Duranako administrazio bilkurako presidenteak Durako landa garbigune berria inauguratu dute. Ekipamendu horretan, hainbat hondakin jaso ahal izango dira, besteak beste, obra txikietakoak, bolumen handikoak edo inausketa eta lorezaintzakoak.\nZerbitzu berri hori eraikitzeko inbertsioa 45.000 eurokoa izan da, eta, Durako Udala Arabako Aldundiarekin batera jardun da elkarlanean, haren mantentze lanak eta ustiaketa eginez. Guztira, Araban, 110 landa garbigune daude, eta lurraldeko landa herriguneei ematen diete zerbitzu.


Musika Jaialdiko ekitaldi batzuetarako gonbidapenak agortu dira dagoeneko — Zumaiako Udala\nMusika Jaialdiko ekitaldi batzuetarako gonbidapenak agortu dira dagoeneko\nGaur hasiko da Zumaiako 36. Musika Jaialdia, eta dagoeneko agortu dira ekitaldi batzuetarako gonbidapenak. Udalaren izenean gonbidapenekin arduraz jokatzeko eskatu dute; txartela hartu eta ekitaldira joango ez diren herritarrei gonbidapena beste herritar bati eman edota Turismo Bulegoan uztea gomendatu dute.\nGaur eguerdian hasiko da Zumaiako 36. Musika Jaialdia, Klarinete Maratoiko laukote irabazlearekin. Bizi dugun osasun egoera dela eta, ekitaldietara sartzeko beharrezkoa izango da gonbidapenak hartu eta hainbat arau betetzea. Atzo jarri zituzten gonbidapenak eskuragarri Turismo Bulegoan, eta ordu gutxian gonbidapen asko hartu dituzte herritarrek. Gainera, ekitaldi batzuetako gonbidapen guztiak agortu direla jakinarazi dute.\nAurtengoan ohi baino ikusle gutxiago izango dira ekitaldietan, eta horregatik, gonbidapenekin arduraz jokatzeko eskatu dute Zumaiako Udalaren izenean. Gonbidapena hartu eta ekitaldira joango ez diren herritarrei txartela senide zein lagunei eman, edota Turismo Bulegoan itzultzeko eskatu dute; "ez ditzagun aulkiak hutsik utzi".\nJakinarazi dutenez, oraindik Conductus Ensemblek abuztuaren 6an emango duen kontzerturako eta abuztuaren 8ko dantza ikuskizunerako gonbidapenak eskuragarri daude Turismo Bulegoan. Gainera, Sapere Aude Sinfoniettak abuztuaren 2an eskainiko duen kontzerturako sarrerak ere bertan daude salgai -helduen sarrerak 10 euro balio ditu; 3 euro haurrenak-.\nHorrez gain, Jaialditik kanpo antolatu den A santo de qué musika taldearen kontzerturako gonbidapenak gelditzen direla ere adierazi dute; abuztuaren 1ean izango da kontzertua.\nGonbidapenak eta sarrerak:\n19:30 ZUMB Musika banda SARRERAK AGORTUTA\n20:00 San Pedro abesbatza SARRERAK AGORTUTA\nAbuztuak 1 Musika Jaialditik kanpo\nSARRERAK SALGAI (Helduak 10 euro; haurrak 3 euro)\n20:30 Organo eta txistu emanaldia SARRERAK AGORTUTA\n19:30 OREKA TX SARRERAK AGORTUTA\nKofradiako etxebizitza bat lagatzeko akordioa sinatu du Zumaiako Udalak Malen Etxea elkartearekin 2021/01/12\nDatorren astelehenean hasiko da berriro oroimena lantzeko tailerra 2021/01/08\nHerriko elkarteei deialdia, Hiru Erregeek Zumaiara egingo duten bisitan laguntzeko 2020/12/17\nKultur ekitaldi askorekin dator negua Zumaiara 2020/12/17


Zirkularrak - ESKIBEL\nZIRKULARRETARA JOAN >>>\nEskibelen, gure gurasoekin komunikazioa hobe bat mantentzeko helburuaz, ikastetxeko web orrialdearen bitartez aldizkako bidalketa pribatuak egingo ditugu, momentuko informazio esanguratsuenarekin zirkular, newsletter, abisu, oroigarri, etb.en bitartez.\nWeb orrialde honetako gune pribatura sarbidea izan ahal izateko ikastetxeak emandako erabiltzaile eta pasahitza izan beharko dituzu. Behin kodeak izanda, bidalketen konfidentzialtasuna babesteko, kode hauek hirugarrenei ez zabaltzea eskatzen dizuegu arren.\nInformazio hauek zuen postan, tablet-ean, smartphone-ean…jaso ahal izango dituzue berehala. Jakinarazpen hauek jaso ez badituzue edo beste posta batean jaso nahi izango bazenituzte ikastetxeko idazkaritzari jakinarazi beharko diozue MERUIZ@ESKIBEL.COM posta elektronikoan.


Lezoko mendi ibilbildeak - Oarsoaldea Turismo\nLezoko mendi ibilbideak\nJaizkibeleko hegoaldeko magala zeharkatzen duen 11 km-ko mendiko ibilbidea. Oinez egiteko diseinatua, baina mendian ibiltzea ohituta daudenentzat gomendatua. Nahiz eta hasiera malkartsua izan, 2. km-tik aurrera ibilbidea erosoagoa bihurtzen da. Ikuspegi panoramiko ederrak eta garrantzia kultural eta historiko handia duten elementuak ikusi daitezke.\nErdi mailako mendi-ibilbidea, edonork oinez egiteko pentsatua. Ibilbidea Jaizkibelen hegoaldetik doa eta baserri ederretako auzoak zeharkatzen ditu. Nabarmentzekoak, antzinako animalientzako bideen aztarnak eta Plataiturri iturria.


Aizu! AEKren aldizkaria - Hertzak biribiltzen\nAdos Pilota eskuzko emakume pilotari profesionalen lehenengo kluba da. Bidea erraztu nahi die neska pilotazaleei, eta frontoian agerikotasuna eta jokatzeko aukera eman urte osoan. Profesionaltasuna dute xede, alegia, orain arteko baldintzak hobetzea. Hala, klubak bi adar ditu: profesionala eta prestakuntza. Nafarroako Latasako pilotalekuan biltzen dira, astero, entrenatzeko. Maider del Olmo.\nUmetatik jokatzen dute pilotan Maite Ruiz de Larramendik eta Iera Agirrek. Halere, nahitaez palara salto egin behar izan zuten, eskuz jokatzen jarraitzeko aukerarik ez zutelako. Duela bost urte hasi ziren berriro esku pilotan, eta denbora honetan izandako esperientziak adoretuta, biek elkar hartuta, udaberrian kluba eratzea erabaki zuten. Udan, berriz, ez dute atsedenik izan, Plazaz Plaza txapelketa dela eta. Hainbat herritako frontoi irekietan ikusi ahal izan ditugu jokoan. Pozik dira harrerarekin, eta ahaleginak merezi izan duelakoan daude.\nPilotaren munduan, antzeko ibilbidea izan dute Ados Pilota klubaren sustatzaileek. Hura sortzeko arrazoiez galdetuta, garraztasuna ezkutatu gabe, Ruiz de Larramendik txikitako oroitzapenak dakartza gogora: “Nik ez nuen erabaki esku pilota uztea, hori da kontua. 14-15 urterekin, neskok ez genuen eskuz jokatzen jarraitzeko aukerarik. Orain 47 urte ditut. Gero eta neska gehiago ikusten ditut pilotan. Gure garaian, ordea, gurasoei behin baino gehiagotan esaten zieten neska izanda ez nuela esku pilotan jokatu behar, hain justu eskuak hondatuko zitzaizkidalako. Tradizioagatik edota kulturagatik ere esaten zuten hori. Nik ikusten nuen mutiko batzuek utzi egin behar izaten zutela pilota eskuengatik, baina horri buruz ez zen ezer esaten”.\nAgirrek Leitzako pilotalekuko haurtzaroko kontuak eduki ditu gomutan: “Leitzan, pilotazaletasun handia dago, eta zazpi urterekin hasi nintzen Aurrera Pilota programan. Hiru neska ginen orduan”. Honek ere ez zuen aukerarik izan eskuz jokatzen segitzeko, eta, ondorioz, palaz jokatzen hasi zen, Ruiz de Larramendiren gisan. Edozelan ere, ez dira bakarrak. Hori ikusita, klubeko prestakuntza alorrean arreta berezia jartzen dute 12-13 urteko neskengan, jakin badakite-eta, esperientziaz, adin horretatik aurrera uzten diola neska askok pilotan jokatzeari. Izan ere, hortik aurrera, mutilekin lehiatzeko zailtasunak areagotu egiten dira.\nDenei aukera eman\nEnpresa baino, kluba direla azpimarratu dute. “Onerako nahiz txarrerako”, haien hitzetan. Horrela, lortzen duten diru guztia klubera bideratzen dute, profesionaltasuna eta prestakuntza sustatzeko. Egun, 13 pilotari daude bertan, eta denei jokatzeko aukera ematea da irizpide nagusia partida edota txapelketa bakoitza nork jokatu erabakitzeko orduan. Agirrek azaldu duenez, “banaketa orekatua egiten saiatzen gara. Txapelketa batean pilotari batzuk jokatu gabe geratu badira, hurrengoan haiek hartuko dute parte”. Agerikotasuna lortzea da beste helburuetako bat; hori dela eta, pilotaleku irekiak hobesten dituzte.\nBestalde, profesionaltasunaren bidean, lan kontratuak egitea dute xede, nahiz eta afizioa ofizio bilakatzea urrun samar ikusten duten. Hala, zenbaitzuek etxeko eta laneko ardurak uztartu behar dituzte pilotarekin, astean behin entrenatzeko edota txapelketetan aritzeko. Entrenatzeko, Latasan (Nafarroa) elkartzen dira astearte edo asteazken arratsaldeetan. Pilotan ikasi nahi duen edonorentzat ateak zabalik dituztela ahaztu gabe, Agirrek nabarmendu bezala: “Beren herrian lekurik topatzen ez duten neskek hemen izango dute aukera, prestakuntza atalean”.\nUrtebete daramate pilota mistoarekin entrenatzen Agirrek eta Ruiz de Larramendik, aurretik lau urtez-edo goxoarekin aritu ostean. Mistoa zorrotzagoa denez, jokoa ere aldatu egiten da. Bizitasun handiagoa du pilota horrek. “Mistoarekin nahikoa dugu. Emakume pilotarion helburua ez da pilota gogorrarekin jokatzea, gizonezko profesionalek bezala; ez, behintzat, epe laburrean, gure eskuek ez bailukete jasango, gehiegizkoa izango litzateke. Agian, egunen batean, entrenamenduak hobetuko balira, izan liteke, baina ez da gure helburua” dio Agirrek. Ruiz de Larramendik gehitu duenez, “mutur batetik bestera igaro garela iruditzen zait batzuetan, gizonezko profesionalek bezala pilota gogorrarekin jokatu beharko genukeela esaten digutenean”. Ez du zentzurik: “Mutilekin konparatzen gaituzte, eta kontua ez da hori. Beste kirol batzuetan, distantziak eta materialak egokitu egiten dituzte, ezta? Bada, gurean berdin".\nPausoz pauso prestatzen dira nesken eskuak ere. Ilobaren kasua aipatu du Ruiz de Larramendik: “Sei urterekin hasi zen pilotan. Orain, 18 urte ditu, eta bere eskuak prestatuta daude eskuz aritzeko”. Asko pozten da egun pilotari gazteek erraztasun handiagoak dituztela ikustean. Bestalde, 15-16 urtera arte, neskak eta mutilak elkarren aurka lehiatzearen aldekoa da bera: “Partida misto horiek neskentzat onuragarriak direla uste dut, ona da modu horretan indarrak neurtzea”.


Google-ren kontratatutako zerbitzariak gara Martech Zone\nGoogle-ren zerbitzari kargudunak gara\nOsteguna, iraila 22, 2011 Asteazkena, urria 26, 2011 Douglas Karr\nLineako industria nahiko bitxia da. Boluntarioen lanetik munduko entziklopediarik handiena garatzen eta zuzentzen baduzu, heroi gisa ikusiko zara. Jendeari doako gonbidapenak bidaltzen badizkiozu zure beta softwarea probatzeko eta erantzuteko, ez zara heroi bat bakarrik ... cool ere bazara. Hala eta guztiz ere, norbaiti dolarraren truke ordaintzen badiozu lana egiteko, tratu txarrak ematen dizkiozu eta aprobetxatu egiten duzu. Nahiko bitxia da nola funtzionatzen duen ... doakoa ondo dago, merkea ez.\nGoogle doako lanari etekina ateratzeko maisua da. Egunero irabazten digute eta, aldi berean, haien zerbitzuak eta softwarea erabiltzen ditugu. Haien zerbitzari kargudunak gara.\nEduki baliotsua idatzi eta Interneten argitaratzen dugu, Google-k bilaketa-emaitzetan zerbitzatzeko aukera eskaintzen baitu, lehiakideei eskaintzak jarritako iragarkiekin batera. Ongi etorri, Google!\nEstekak txertatzen ditugu gure edukian, Google-k bilaketa-emaitza horietako orrien maila zehazteko aukera emanez; beraz, bilaketaren balioa handitzea ... eta klik bakoitzeko iragarkien eskaintza lehiakortasuna handitzea. Ongi etorri, Google!\nGoogle-ri eduki bikaina idazten diogu Wiki sistema propioan (Knol). Milioi milioi orrialde baino gehiagoko ezagutza bildu dute partekatzeko ... eta iragarkiak jartzeko. Ongi etorri, Google!\nLaguntza dokumentazio izugarria idazten dugu haien produktuen foroetan. Horrek milaka ordu aurreztu behar ditu taldeek dokumentazio teknikoan eta bezeroarentzako arretan. Ongi etorri, Google!\nBeren softwarea probatzen dugu eta doako iritziak eta erabilerraztasun datuak eskaintzen dizkie beren beta produktu bakoitzari ... hamar milioi aurrezten ditugu probetan eta laguntzetan. Ongi etorri, Google!\nGoogle Erosketak produktuak eta produktuak gehitzen ditugu emaitzetan ager daitezen ... eta Google-ri salmenten zati bat ordaintzen diogu ... edo lehiakideentzako ordaindutako iragarkietan dirua irabazten dute. Ongi etorri, Google!\nBeraien arakatzaileak eta zerbitzuak erabiltzen ditugu, gure datu pertsonal guztiak, arakatze datuak eta erosketa historia gehitzen dizkigute, gu bideratu eta publizitate baliotsuagoa saldu ahal izateko. Ongi etorri, Google!\nEz gaizki ulertu ... Beste guztiok bezala ibiltzen naiz. Gure enpresak Google Apps erabiltzen du eta aplikazioek funtzionamendu bikaina dute. Google-ren ia guztia erabiltzen dut, nire Android telefonoa barne ... eta hori guztia maite dut. Mezu hau Google Chrome-n idazten ari naiz .. primeran funtzionatzen du. Google+ gustatzen zait ere. Martech-en Google produktu eta zerbitzuei buruz idazten dut denbora guztian!\nGoogle-ri buruz ere hainbat aldiz eztabaidatu dut. Guztiaren bidez, baina, ez dut pentsatu Google uztea. Google-k bere audientzia erakartzeko duen gaitasuna doan gauza harrigarria da. Jendeak hitzez hitz eskatzen du atea sartzeko (gutako askok Google + ek abiarazi zuenean bezala).\nBaliteke dena borondatezkoa dela argudiatzea.\nSaiatu al zara egun bat Interneten igarotzen Google-k parte hartu gabe? Ziur nago ia ezinezkoa dela!\nGoogle masterren zerrendan hurrengoa? Bistaratu publizitate-zerbitzua. Hori bai ... Iragarkiak egokiagoak izan daitezen lagundu nahi du Google-k iragarkietan Google +1 botoiak sakatu behar dituzu. Ez dut hau osatzen.\nBistaratzeko publizitatea da zerrendaren beheko aldea kostuengatik ... eta are okerragoa emaitzengatik. Baina Google-k zure laguntza eska dezake pantailako publizitatea nola jartzen duten hobetzeko, baita publizitatearen garrantzia eta kalitatea epaitzeko ere ... emaitzak hobetu eta diru gehiago irabaz dezakete. Zeren zain zaude morroiekin? Ekin lanera!\nOngi etorri, Google!\nEz duzu ordaintzen sare sozialetako aholkulariengatik


Meatzariei egindako aitortza - Gipuzkoako Hitza\nMeatzariei egindako aitortza\n2017, abenduak 15 Albisteak, gipuzkoa, Kultura 341\nHistorikoki, abeltzaintza eta nekazaritza jarduerei lotuta egon izan da Oiartzun. Hala ere, udalerrian zama handia eduki izan du lehen sektoreari lotutako beste jarduera batek ere: meatzaritzak. Bi mila urtez ustiatu dituzte Arditurriko meatzeak, erromatarren garaian hasi eta 1984ra arte; urte hartan itxi zuten meatzea.\nIndustria ondareari daukan garrantzia emateko helburuarekin, hainbat egitasmo sortu dira industria garaiko gizartetik industria ondorengora igarotzeko trantsizio garaian. Arditurriko meategiei dagokienez, Interpretazio Zentroa dago bertan. Orain dela hamar urte ireki zuten, eta jadanik 130.000 lagun igaro dira garai bateko meatzeetatik. Meatzeak ikusteaz gain, XX. mende hasierako langileei buruzko erakusketa bat ere badago orain. Otsailaren 25era arte ikus daiteke.\nMilaka langile igaro ziren bertatik Arditurriko erraien ustiaketak iraun zuen bi mila urteetan, baina XX. mende hasierakoak omendu nahi izan dituzte orain. Itsaso Aritzeta Interpretazio Zentroko kideak azaldu du zergatia: “Garai hartako argazkiak erosi ditugu, eta horregatik omendu ditugu XX. mende hasierako meatzariak. 1902 eta 1904ko argazkiak dira, baina bi urte horietan bakarrik ez gelditzeko egin nahi izan diegu omenaldia garai hartako meatzariei”. Aritzetak azaldu duenez, herritar baten deia jaso zuten webgune batean argazki batzuk salgai zeudela esanez; tartean, Arditurriko meategietako batzuk. Oiartzungo Udalak erosi egin zituen horren berri izan zuenean, eta, hain zuzen ere, argazki horiek osatzen dute erakusketa. Hala ere, Aritzetak argi utzi nahi izan du ikusgai daudenak ez direla originalak. “Kontua da oso txikiak zirela garai hartako argazkiak”. Oskar Zapirain argazkilari oiartzuarrak handitu ditu.\nErakusketa osatzeko elkarlanean aritu dira eskualdeko museoak. Hala, jantzietako bat utzi die, esaterako, Errenteriako Jantziaren Museoak, eta Kapitan Enea kaletik Arditurriko Interpretazio Zentrora bidaia egin duen jantziaren egokitasuna nabarmendu du Aritzetak: “Erakusketan ditugun argazkiekin alderatuta, jantziak oso antzekoak direla nabari da. Agian, ez meatzarien euren jantziak, ez zirelako hain dotore jantzita joaten, baina nagusien jantzien antzekoak ziren”.\nEz da izan kolaborazio bakarra. Arditurritik oso hurbil dago Luberri Ikasgune Geologikoa, eta hark ere egin du ekarpena: erakusketa txiki bat sortu dute garai hartan ustiatutako mineralekin eta beste hainbatekin. Luberritik metro gutxira dago Soinuenea, eta hark ere parte hartu du. Tobera emanaldia eskaini zuten erakusketa inauguratu zuten egunean, abenduaren 1ean; XX. mendearen hasieran inguru horietan oso instrumentu preziatua zen tobera. Txalapartaren antzeko instrumentua da, burdinazko palankekin osatutakoa.\nEgun osoko ekitaldia egin zuten abenduaren 1ean, eta, besteak beste, Oiartzungo Udalean harrera egin zieten Arditurrin lanean aritu ziren azken meatzariei —bazkaria ere egin zuten—. Bi hitzaldi entzuteko aukera izan zuten: alde batetik, Carlos Olaetxea Gordailuako lehendakariarena, eta, bestetik, Guillermo Lainerena, Sadimeko koordinatzaile nagusiarena. Meatzaritza jardueren ondarea sustatzen duen elkartea da Sadim.\nEragile guztien arteko elkarlana goraipatu du Aritzetak. Gogoratu duenez, ezin izan dute kolaboraziorik egin gainontzeko museoekin: San Marko gotorlekuarekin, Mater ontzi museoarekin, Albaolarekin eta Victor Hugorekin. Azken finean, erakusketaren gaia ez zetorren bat museo horiek eskain zezaketenarekin. “Baina, tira, denen artean erakusketa osatzea izan da helburua”, zehaztu du Interpretazio Zentroko kideak. Elkarlan horren alde aberasgarriak defendatu ditu Aritzetak. “Duela urte batzuetatik, eskualdeko museo guztietan sartzeko bonuak eskaintzen ditugu, eta, lehia baino elkarlana garrantzitsuagoa dela ikusi dugu”.\nOtsailaren 25ean Arditurriko bidea amaituta, erakusketa beste tokiren batera eramatea da antolatzaileen asmoa. Urtea amaitu aurretik, gaur eta bihar izango dira azken bi aukerak erakusketa ikusteko. Bihar, 10:00etatik 14:00etara eta 16:00etatik 18:00etara egongo da zabalik, eta igandean 10:00etatik 14:00etara. Gabonetako oporraldiaren ondoren, urtarrilaren 7an irekiko dute berriz ere.


Aparkaleku txiki bat egokituko da Usakoko sarrera-errepide inguruan — Berbia\nAparkaleku txiki bat egokituko da Usakoko sarrera-errepide inguruan\nOinezko eta ibilgailuen segurtasuna bermatze aldera, 30-40 autoentzako lekua prestatuko da errepidearen ondoko berdegunean\nKonkretuki, Etxe Nagusirako sarreraren ezkerretara geratzen den belardia prestatuko du Udalak aparkaleku gisa. 22 metro zabal eta 100 metro luze den saila irekitzeko akordioa lortu da jabearekin eta belarra moztu eta sarrera pitin bat egokitzea besterik ez da falta autoak bertara sartu ahal izateko. Ostiralerako edo, gertu izatea espero da.\nLur sailak, 2200 metro karratu ditu baina guztia ez da aparkaleku gisa erabiliko. Egun beroetan errepide inguruan ikusi izan diren 30-40 ibilgailuentzako lekua soilik egongo da. Horrela, errepidearen inguruko segurtasuna bermatu nahi da baina Usakora doan auto kopurua kontrolpean mantendu. Orain arte bezala, erabiltzaileak oinez edo bizikletan joatera animatzen dituzte udal arduradunek.\nUdalak, lur sailaren jabearekin belardia erabiltzeko akordioa Usakoko bainu denboraldira mugatuko da, ekainaren 15etik irailaren 15era, hain zuzen ere. Urtebeteko proba egingo da eta baloratu ondoren, jarraitu ala ez erabakiko da.\nAparkalekua egokituta, errepide bazterrean uzten diren autoei isuna jarriko zaiela adierazi dute udal ordezkariek. Horretan zorrotz jokatuko dela ere erantsi dute, behar denean, Ertzaintzari abisua emanez.


Etiketa: mega argiak | Martech Zone\nEtiketa: mega argiak\nNola neurtzen dira kanpoko marketineko ahaleginak?\nAsteartea, otsaila 24, 2015 Douglas Karr\nHain ikusgarriak diren marketin aukerak ahazten ditugu maiz egun batetan ikusi gabe. Kanpoko marketina iragarkietan jartzea estrategia horietako bat da. Marketin kanal gehienetan gertatzen den moduan, beste batzuek eman ezin dituzten estrategia eta aukera zehatzak daude iragarkien marketinarekin. Estrategia bikaina eskainita, inbertsioaren etekinak beste marketin bide batzuk ere gainditu ditzake. Iragarkiek eragin handia izan dezakete industria guztietako negozioetan. Signaramako infografia honetan


Berezko nekazaritzaren defentsak hartu zuen Baionako Auzitegia - GARA\nKronika | Euskal Herriko laborantza ganbera auzitegian\nBerezko nekazaritzaren defentsak hartu zuen Baionako Auzitegia\nEguerdiko ordu bietan ekin ohi dio Baionako Auzitegiak arratsaldeko saioari. atzo, ordu horretarako eraikin aurreko plazatxoa jendez lepo zegoen. Euskal Herriko Laborantza Ganberaren kontrako «erasoaren» garrantziaz jabetuta, bere lehendakari Mixel Berhokoirigoini elkartasuna adieraztera bertaratutako dozenaka lagunek bete zuten.\nPoliziaren kontrola igarota auzitegiko areto nagusira sartu ziren bakanek ez zuten, ordea, denbora asko bertan egin. Izan ere, epaileburuak Berhokoirigoinen abokatuak egindako eskaera onartu eta epaiketa urtarrilaren 29ra atzeratu zuen. Epe horretan «defentsa behar bezala prestatzeko» nahikoa denbora izango duela esan zuen EHLGko lehendakariak. Baina gorabehera juridikoez gain, lau hilabete horiek Lapurdiko, Nafarroa Behereko eta Zuberoko laborantzak «ezinbesteko» duen egitura sostengatzeko eta duela hiru urte eta erdi abiatutako lanarekin jarraitzeko erabili nahiko luke, berak eta Ipar Euskal Herriak «nekazaritza eredu iraunkorra eta lurraldeari egokitutakoa» behar duela uste duen orok.\nHorretara dei egin zien auzitegitik irten bezain laster bildutako ia hirurehun lagunei: «Benetako partida orain jokatuko da, Ganbera duela 30 urte hasitako istorioaren segida baita, eta hartutako bidea ezin dugu eteten utzi».\nGizarte eragile, alderdi eta sindikatu askotariko ordezkari eta jende ezaguna ikus zitekeen atzokoan, hala nola, Batasuna, AB, EA eta Berdeetako hainbat ordezkari eta hautetsi. PSko bi kontseilari ere -Kotte Ezenarro eta Sylviane Alaux- bertan ziren eta, nola ez, sindikalgintzako esparruko (ELB, EHNE, LAB, ELA eta CFDT) kideak ere bertan izan ziren. Gerard Onesta Europako Parlamentuko lehendakariordeak (Berdeak) sostengua helarazi zion gutun baten bidez. «Aniztasun honek EHLGk duen joera politiko eta gizarte esparru ezberdinetako atxikimendua» erakusten duela esan zuen Berhokoirigioinek guztien sostengua eskertu aitzin.\nHitz gogorrenak Paueko Laborantza Ganbera ofizialarentzat izan zituen. Bezperan horren berri izan bazuten ere, epaitegian egiaztatu zuten Departamenduko Ganbera akusazio zibila izango dela. «Prefetarekin eskuz esku, EHLGren kontra egin du. Egungo krisiak nekazal esparrua horren gordinki kolpatzen duen uneotan, beste zeregin premiazkoagorik ez ote du?», galdetu zuen Gamarteko laborariak, «hasieratik EHLGk bere asmo eta helburuak argiki adierazi dituelarik, orain Estatuarekin bat eginda erasoan etortzea ulertezina» egiten zitzaiola aitortuta.\nHalaber, askotan goraipatzen den lurraldeotako dinamismoaren erabilpena salatu zuen: «Gaitziko hitzak entzuten ditugu, baita duela gutxi Fillon lehen ministroaren ahotik ere. Omen, hemen sekulakoak egiten ditugula, Euskal Herria 2010, edota 2020 plana prestatzen jende andana aritu dela eta antzekoak. Zertara datoz hitzok, gero, Ipar Euskal Herriak bere garapenerako behar dituen tresnen kontra egiteko?», gaineratu zuen EHLGko buruak.\nAitzina ekiteko grina hori ez duela, ez «nonbaitetik etorritako prefeta batek» ezta «laguntzaile berriak» ere itzaliko adierazi zuen ziurtasunez baina arriskuaren jakitun. «Estatua orain arte oztopoak jartzen aritu da -honako hau hirugarren eraso juridiko-administratiboa da- baina gaur bilatzen duena EHLG behingoz geldiaraztea da gero eta eremu zabalagoak irabazten ari dela ikusten duelako. Guretzat, ordea, imajina ezina da urteetako lana galtzen uztea», gaineratu zuen bertaratutakoen adostasuna jasoz.


Irekia Eusko Jaurlaritza - Gobierno Vasco :: 60 URTETIK GORAKOEK COVID-19AREN AURKAKO TXERTOAREN HIRUGARREN DOSIA JARTZEKO HITZORDUA ESKATU AHALKO DUTE OSAKIDETZAN, ASTELEHENETIK AURRERA\n60 URTETIK GORAKOEK COVID-19AREN AURKAKO…\nHitzordua hartu ahalko dute Osakidetzaren web-orriaren bidez edo osasun-zentrora deituz\nHirugarren txertoa errefortzurako dosia da, eta antigorputzen kopurua areagotzen du; hala, handitu egiten da babes-maila\nOsakidetza, astelehenetik aurrera, azaroaren 29tik aurrera, 60 urtetik gorakoei hitzordua ematen hasiko zaie, COVID-19aren aurkako txertoaren hirugarren dosia jartzeko. Hala azaldu du Osasuneko Sailburuak Kontrolaren Osoko Bilkuran. Bertan esan duenez, “birusari aurre egiteko dugun tresnarik onena da”, eta xede-kolektiboa hitzordua “ahalik eta lasterren” hartzera animatu du; izan ere, hirugarren txerto horrek areagotu egiten du antigorputzen kopurua eta, hala, handitu egiten da babes-maila.\nGaur egun, EAEn, 12 urtetik gorakoen % 91k baino gehiagok pauta osoa dute, eta 124.400 inguruk hirugarren dosia jaso dute.\nOrain arte, Osakidetzak egoitzetan dauden, immunoezabatzeko egoera larrian dauden eta 70 urte baino gehiago dituzten pertsonei eman die errefortzurako txertoa. Astelehenetik aurrera, 60 urtetik gorakoek ere eskatu ahalko dute.\nOsakidetzaren web-orriaren bidez edo osasun-zentrora deituz hartu ahalko dute hitzordua.\nOroitzapen-dosi hori azken txertoa hartu denetik sei hilera emango da, Pfizer edo Moderna hartu zutenen kasuan, eta, Astra-Zeneca hartu zutenen kasuan, azken dositik hiru hilera hartu ahalko da.\nSendagaien Europako Agentziak (EMA) eta Osasun Publikoaren Batzordeak gomendatzen dute txertaketaren errefortzu horretarako ARNm motako txertoak (Pfizer edo Moderna) erabiltzea. Aurretiko txertaketak emandako immunitatea sendotzeko, eraginkorra da, era berean, kasu honetan Pfizerren dosi bat edo Modernaren dosi erdi ematea. Errefortzurako eragin handiena “pauta heterologo” deritzenekin ikusi da; alegia, txerto horiek aurretik txerto desberdina jaso duen pertsona bati ematen dizkiogunean. Osakidetzak, eskuragarritasunaren arabera, konposizio analogoa duten bi ARNm txerto horietako edozein eskainiko du, eraginkortasun eta segurtasun bera eskaintzen baitute. Bi prestakinen baliokidetasunak ez du justifikatzen txerto mota baten eskaerei erantzutea; izan ere, biak dira egokiak.\nEzarritako tarteko guneetan edo osasun-zentroetan. Hitzordua hartzeko unean, lekua zehaztuko da.


Udan ere zientzia begi-bistan #166 - Zientzia Kaiera\nCRISPR-Cas 9 izeneko teknika lehen lerrora bueltatu da udan. Horren bidez mutazio bat ezabatzea lortu dute giza enbrioietan. Nazioarteko ikerketa talde batek eman digu berria. Besteak beste, Ameriketako Estatu Batuetako, Txinako eta Hego Koreako adituak aritu dira batera. Ikertzaileen arabera, 58 enbrioi lortu zituzten teknika erabilita, eta 42k ez zuten gaitza eragiten duen mutazioa. Arrakasta %72koa dela nabarmendu dute, inoizko handiena.\nElhuyar aldizkariak eman digu horren berri ere. Gaixotasun genetiko batzuk ondorengoetara pasatzea saihesteko bide eraginkor eta seguru bat izan daitekeela ondorioztatu dute ikertzaileek, nahiz eta argi utzi duten oraindik asko hobetu behar dela klinikoki erabili ahal izateko. Ikertzaileek ondorioztatu dute CRISPR teknika in vitro ernalketarekin batera erabiltzea kardiomiopatia hipertrofikoa bezalako gaixotasun monogenikoak saihesteko bide eraginkorra izan daitekeela.\nKoldo Callado Hernando, medikuntza eta kirurgian doktorea, elkarrizketatu dute Berrian. Droga berrien eta klasikoen inguruan aritu da testu honetan. Droga mota berrien efektuak, oro har, psikoaktiboak eta pizgarriak direnez gehienak, jendeari euforia eragiten diote. “Asko oso lotuta daude jai giroarekin, eta logura murriztu eta gosea kentzen dute; jaiez jai gorputza martxan edukitzeko baliagarriak dira. Beste batzuek haluzinazioak edo barne munduko bidaiak eragiten dituzte”, azaltzen du. Berrien eta aspalditik dauden drogen arteko desberdintasunak azaltzen ditu tartean: “Droga ilegalen legezko alternatiba bihurtu dira droga berri horiek; denda espezializatuetan edo Internet bidez lor daitezke. Horixe da droga berrien arrakastaren gakoetako bat. Horiez gain, prezioz ere droga klasikoak baino merkeagoak dira, sintetizatzen ere errazagoak, eta odolean detektatzeko zailagoak dira”.\nAntibiotikoekiko erresistentziaren ondorioz, desagertzear zeuden hainbat eritasun berrindartu egin dira. Automedikazioa, erabilera desegokia eta abeltzaintzako abusuak dira arazoaren motibo nagusiak, adituek diotenaren arabera. Gero eta nabarmenagoa da tuberkulosia, malaria eta halako eritasunen intzidentzia, bakterioen antibiotikoekiko erresistentziagatik. Hala ondorioztatu du Lierni Txintxurreta UPV/EHUko farmazia graduatuak (Donostia, 1994) bere gradu amaierako lanean. Ondorioei dagokienez, antibiotikoen erabilera normalizatu edo gehiegizkoak berekin ekar dezake infekzio batean medikamentu horien efektua baliogabetzea. Gauzak horrela, lehenago tratamendu bidez hiltzen ziren mikroorganismoek immunitatea dute zenbait antibiotikoren aurrean.\nZika birusak emakume haurdunen immunologia-sistema ahultzen duela frogatu dute Keck Medikuntza Fakultateko ikertzaileek (USC). Horretaz gain, ikusi dute birusak globulu zuri batzuk, CD14+ monozitoak, infektatzen dituela, eta M2 makrofago bihurtzen dituela. Makrofago horiek gorputzak patogenoa suntsitu duten seinale izaten dira; hortaz, gorputzak ez dio oztoporik jartzen hedatzeko eta ugaltzeko. Guztira, bi birus mota aztertu dituzte, Afrikakoa eta Asiakoa, eta ikusi dute bigarrenak kalte handiagoa egiten diela emakume haurdunei.\nGloriana Chaverri biologoari elkarrizketa interesgarria egin diote Berrian. Saguzarrei buruzko nazioarteko biltzar batean parte hartu du Donostian, eta horiei buruz zertzelada batzuk eman ditu. Animalia hauek ingurumenari egiten dioten ekarpena azaldu du, hala nola “izurria ekar dezaketen intsektuen kontrola, hazien zabalkundea, zona tropikaletan, saguzarrak asko elikatzen dira fruituez, eta, libratzen direnean, haziak eramaten dituzte. Landareak polinizatzen ere egiten dute lana. Saguzar banpiroak zuhaitz handien azpian bizi dira, eta, libratzen direnean, elikagaiak ematen dizkiete zuhaitzei”. Gainera, badugu gizakiok saguzarrengandik zer ikasi: “Elkartasun handiagoa izatea gure artean, kooperatiboagoak izatea”.\nArkeologoak Trebiñuko ‘Pozarrate’ izeneko aztarnategia arakatzen ari dira, duela 6.000 urteko sekretuak azaleratzeko. Zortzi urte eman ditu jada Andoni Tarriño geologoak aztarnategia arakatzen, baina iaz lortu zuen hiru kanpaina abiatzeko beharrezkoa duen laguntza ekonomikoa. CENIEH Espainiako Giza Eboluzioaren Zentroko ikertzailea da bera. Trebiñun, duela 6.000 urte inguru, Neolito garaiko gizakiek silexaren ustiaketa sistematikoari ekin zioten. Horregatik dabil baliabide horren arrastoaren atzetik. Harri puska horietatik abiatuz, duela 6.000 urteko gizartearen bizimodua argitu nahi dute. Modu antolatu batean joaten ziren. Baina Tarriñok aitortu du zaila izango dela meatzari horien herrixkak eta lantegiak topatzea.\nKobalto aleazioak (kromozkoak, ruteniozkoak eta platinozkoak) eta baita kromo oxidozko aleazioak diseinatu, ekoitzi eta karakterizatu ditu Lorenzo Fallarinok egin duen ikerketan. Helburua? Ordenagailuetako grabazio magnetikoko memoria sistemak (disko gogorrak, USBak) hobetzeko material berriak bilatzea, baita material horien propietate magnetiko, fisiko, elektriko eta elastikoak ikertzea izan da.\nGizakion jarduerak Lurraren tenperatura igotzea ekarri du (berotegi-efektua). Badira berotegi-efektuko gas ugari; ugariena CO2 da. Konposatu hori era naturalean sor daitekeen arren (jarduera bolkanikoan izan dezake jatorria, adibidez), karbonodun materialen erabilera antropogenikoaren ondorioz (energia-iturri fosilen errekuntzaz) bilakatu da klima-aldaketaren eragile nagusia. Karbono dioxidoaren isuriak atmosferan metatzen dira, eta horregatik beharrezkoa da horiek murriztea. Horri aurre egiteko hainbat estrategia planteatu dira. Adibidez, CO2-a bahitzea da. Artikulu osoa irakurtzea gomendatzen dizuegu.\nPlastikoen erabilera asko handitu da. Prezio merkea, kalitate ona, edo prozesatzeko erraztasuna badute ere, ez dira biodegradagarriak eta iturri ez-berriztagarrietatik datoz. Hondakinen hazkundeari aurre egiteko, jatorri berriztagarri eta izaera biodegradagarria duten materialek bultzada handia jasan dute. Aipaturiko material hauen artean, baliabide naturaletatik sortutako biopolimeroak aurkitzen dira.\nEkainetik hona, troposferako ozonoaren kantitatea igotzen ari da eta behin baino gehiagotan gainditu ditu legezko mailak. Ibilgailu motordunek, trafikoak, autobideek eta industrialdeek handitzen dute ozonoaren kantitatea. Miguel Angel Ceballos Ekologistak Martxan-eko kideak azaltzen du ozono kontzentrazio handienak hiri handien kanpoalde eta landa eremuetan izaten direla. “Izan ere, ozonoa sortu ahal izateko beharrezkoak diren erreakzio fotokimikoek distantzia bat behar dute osagai kutsatzaileen iturrietatik”. Horretaz gain, itsasoaren hurbiltasunak ere badu bere eragina.\nUPV/EHUko ikertzaile batzuek beste hainbatekin batera ezagutzera eman dute gaueko haizeak egunekoen desberdinak direla Artizarrean. Aurreikusi ezin diren haizeak, uhin geldikorrak eta laino aldakorrak topatu dituzte, ESAren Venus Express misioak hartutako datuei eta irudiak prozesatzeko teknika berriei esker. “Superrotazioa gauean zehar ere gertatzen da, baina mugimendu-aniztasun zabalagoa du, eta orain artean ikusi gabeko laino mota ezberdinak agertzen dira, egun batetik bestera aurreikusi ezin den moduan bortizki aldatzen diren lainoak”, dio Agustín Sánchez Lavega UPV/EHUko Zientzia Planetarioen Taldeko zuzendariak.\nKaliforniako Unibertsitateko neurozientzialariek hizketaren tonu-aldaketak nola detektatzen ditugun azaldu dute. Intonazioa da funtsa. Adibidez, esaldia neutroa edo galdera izan daiteke, eta hitz bat edo bestea indartzean ere esanahia aldatu egiten da. Ikerketan ikusi dute, gainera, ahotsak bereizten dituzten neuronek ahots bakoitzaren tonu absolutua detektatzen dutela, eta intonazioa bereizten dutenek berriz, tonu erlatiboa, alegia, hizlariaren ahotsak uneoro dituen tonu-aldaketak.\nZenbait ikerketen arabera, test informatikoek abantaila asko dauzkate paperean egiten direnen aldean; besteak beste, azterketa gehiago egin daitezke eta erantzunak ere azkarrago prozesatzen dira. Test informatizatu hauek ohikoak, hau da, azterketa egingo duten pertsona guztiek azterketa bera izango dute, edo egokigarriak izan daitezke. Test egokigarriak informatizatuak izaten dira eta item bakoitzak parametro batzuk eduki behar ditu, ondorioz, kalibraketa egitea ezinbestekoa da.\nZaldi haragia osasuntsuagoa da? Artikulu honetan topatuko dugu erantzuna. Zaldi haragia ezaugarritzeko asmotan, bere konposizio kimikoa eta gantz-azidoen profila aztertu dira. Ikusi da gantzaren kopurua desberdina dela ikusi dira herrialde ezberdinetan jasotako laginen artean. Halere, herrialde guztietako laginen batez besteko gantz kopuruak %3ren azpitik daude. Urtaroari dagokionez, bada beste desberdintasun bat: neguan jasotako laginen gantz-azido monoasegabeen ehunekoa (%32.3) udaberrikoena (%35.4) baino baxuagoa izan da. Hortaz, zaldi haragia koipe gutxi eta gantz-azidoen profil onuragarria duen haragia desiratzen duten kontsumitzaileentzat egokia izan daitekeen produktua da.


Ardandegiak - Fagor Industrial\nArdoa gelaren erdian.\nArdoa mundu erdiko jatetxeetako mahaietako protagonista da, zalantzarik gabe. Mota, zapore eta testura ezberdinek hainbeste erabiltzaile liluratu ditu, hostalariek eta profesional gastronomikoek ez baitute menu bat egiten ardo aukeraketa egokirik gabe.\nBezeroek ardo berriak ezagutzeko duten gogoak kartetatik eta ohiko zerrendetatik haratago aurkezteko nahia ekarri du. Edari on baten dastaketa probatu aurretik hasten da; botillaren formatik, etiketaren diseinura, edo ardoaren kolorera.\nEnolux ardandegiak. Advance.\nBehar horiei erantzuteko eta negozioa indartzeko, Fagorrek ENOLUX ardandegien gama berria aurkeztu du. ENOLUX barnean dauden botillen balioa handitzen duen erakusketarako eta kontserbaziorako Fagorren kontzeptua da. Soluzioa onuretan oinarritzen da.\nErakusketarako gainazal handia\nKristalezko 360°, ardandegiaren barrualdea edozein lekutatik ikustea ahalbidetzen duena. Pareta guztiak kristalez eginda daude, baita bi gorputzeko modeloen arteko banaketa egiten duena ere.\nArgiztatu gabeko txoko bat ere ez.\nLED argia bazter guztietan. Intentsitatea urrutitik kontrola daiteke; barruko argia ardandegia dagoen ingurura egokitzeko aukera ematen du.\nKonposiziorako askatasun osoa.\nDiseinu malgua, konposizio modularrak egiteko aukera ematen duena alboetako paretak elkarrekin ederki lotu daitezkeelako. Ezaugarri horrek pareta funtzioa edo giroak banatzekoa egin dezaketen moduluak osatzeko aukera ematen du.\nENOLUX ardandegiek ardo botillak kokatzeko malgutasun osoa ematen duten osagai sistema bat dute: zeharka, zutik, etzanda.\nInstalazio eta muntaia erraza.\nManipulazioa errazteko, ardandegiak multzotan bidaltzen dira. Instalazioan zehar, nahikoa da bloke hotza kamararen goiko aldean ezartzea, eta blokea erabak itxita geratuko da.\nEz du hustubiderik behar.\nUra automatikoki lurruntzen da. Ez da sarerako konexiorik instalatu behar.\nArdoaren kontserbaziorik onena.\nENOLUXek aireztatutako lurrungailu batekin osatutako hotz sistema dauka, eta horrek airrea barnealdean banatzen du barruko tenperatura homogeneoa lortuz, eta egonkortasun eta uniformetasun termikoa bermatzen duena +4 eta +18ºC artean.\nHezetasun erlatiboa % 50-60-an mantentzeko kontrola aukeran, ardoa kontserbatzeko giro ezin hobea, kortxoaren desidratazioa ekiditeten duelako eta etiketa baldintzarik onenetan gordetzen duelako.\nIsolamendu paregabea aire kamaradun bi paretako kristalei eta ateen burlete magnetikoei esker.\nSoluziorik moderno eta dotoreena.\nArdandegien Concept gama berriak beste soluzio bat eskaintzen du, modernoagoa eta dotoreagoa, botillak gordetzeko edo bezeroen eskura jartzeko. Diseinu berriari esker, ekipoak apaintzeko elementuak ere badira, eta horrek estiloa emango dio zure negozioari.\nKristal tindatu eta epel bikoitzeko atea, babes ultramorea dueña ardoa eguzki izpietatik babesteko.\nLED argiztapen bertikala. Produktuen ikusgarritasun paregabe eta uniformea eskaintzen du. LED argiztapenak ez du berorik ematen armairuaren barruan eta ez dio ardoari kalterik egiten.\nApalak barilazkoak dira, plastifikatuak, akabera beltza dute eta armairu estandarrak 3 apal lau eta zeharkako bat dauzka, bereziki diseinatutakoa WR-180-arentzat.\nGure kontrol sistema elektronikoari esker, ontzeko ideala den tenperatura (+5ºC-16ºC) zehatzari etengabe eusteko gai gara.


Albiste faltsu bat hedabideen aurka | Gizartea | Berria\nAlbiste faltsu bat hedabideen aurka\nErasoa gertatu zen tokian ibilbide bat egitea eskaini du egunotan webgune batek. Poliziak ikerketa hasi du, delitua delakoan. Sustatzaileek aldatu egin dute webgunea: hedabideen jarduna salatu asmo zuten.\nWebguneak hasierako bertsioan zuen itxura. BERRIA\nSanferminetako erasoari buruzko epaia iristeaz bat, webgune baten berri hedatu zen atzo sarean: erasoa gertatu zen tokian eta inguruan ibilbide bat egitea eskaintzen zuen orrialde bat. Turismorako erakusgarri balitz bezala, honelako leloak zituen: «Ibili urratsez urrats sanferminetako gaurik ezagunena»; «deskubritu guztia ibilbide honetan». Areago, erasoa jolas bihurtzen duten ekintzak proposatu zituzten; esate baterako, bisita egitea erasotzaileek zituzten kamiseten gisakoak saltzen dituen denda batera, eta erasotzaileetako batek duen tatuajearen gisako kalkomania bat erostea. Iruñeko Udaltzaingoak eta Nafarroako Foruzaingoak iragarri zuten webgunea ikertzen ari zirela. Arratsaldean, erabat aldatu zuten webaren itxura: hedabide ugariren azalak jarri zituzten, kasuarekin zer egin duten salatzeko.\nWebgunearen aurka irmo hitz egin zuten goizean agintariek. «Higuingarria» zela azaldu zuen Joseba Asiron alkateak, eta «gustu txarrekoa». Maria Solana gobernuko bozeramaileak erantsi zuen «erabat gaitzestekoa» zela webaren edukia. Azaldu zuen Foruzaingoa ikertzen ari zela webguneak gorroto delitua egin ote zuen, eta ixteko eskatuko zuela. Fiskalari eginbideak igortzekoak zizkioten. Areago, Nafarroako Berdintasun Institutuak salaketa iragarri zuen webgunean baimenik gabe erabili zutelako eraso sexisten aurka sortutako logotipoa.\nBazkalondoan, sustatzaile batek egindako adierazpenak zabaldu zituen Efe berri agentziak. Haren arabera, «lagun talde bat» ziren, «kasuarekin interesatuak», eta horregatik erabaki zuten ibilbideen proposamena egitea. Abenduaren 26rako jarria zuten lehen hitzordua, hogei lagunentzat. «Harrituta» agertu zen sortutako zurrunbiloarekin, baina agentziari adierazi zion aurrera jarraitzeko asmoa zutela. Hedabideen jardunarekin alderatu zuen beren proposamena: «Ez dugu ikusten alderik guk egin dugunaren eta hedabideek egindakoaren artean. Guk ez dugu komunikabideek esan ez duten ezer jakinaraziko».\nArratsalde erdian erabat aldatu zuten webgunearen itxura. Hainbat hedabideren azalak jarri zituzten webgunean —hain justu ere, ibilbidearen eskaintzari buruzko albisteak, eta Iruñeko erasoari buruz lehenago argitaratutako bideoei buruzkoak—, eta honako mezu hau: «Nazkagarria da El Prenda-ren tatuajea duten kalkomaniak saltzea. Klikak saltzea bezain nazkagarria. Baina hori ez da hain agerikoa». Fakenews etiketa jarri zuten alboan.


Get a Chaldean mug for your daughter Helena.\nGet a Chaldean mug for your coworker Rihanna.\nGet a Chaldean mug for your daughter Julia.\nGet a chaldean mug for your cousin Paul.\nGet a Chaldean mug for your brother Manley.\nGet a Chaldean mug for your papa Callisto.


Usurbilgo Anerreka Ingurumen Elkarteak ekainaren 14rako Ucin lantegiak Usurbilgo Udalari aurkezturiko errekurtsoari lotutako informazio bilera deitu du – Usurbil Eginez\nUsurbilgo Anerreka Ingurumen Elkarteak ekainaren 14rako Ucin lantegiak Usurbilgo Udalari aurkezturiko errekurtsoari lotutako informazio bilera deitu du\nUsurbilgo Anerreka Ingurumen Elkarteak ekainaren 14rako (astelehena) Ucin lantegiak Usurbilgo Udalari aurkezturiko errekurtsoari lotutako informazio bilera deitu du. Bilera arratsaldeko 19:00etan egingo da Sutegiko erakustaretoan. Antolatzaileek herritarrei dei berezi egin diete : “Gaia oso garrantzitsua denez, bereziki etortzea eskatzen dizuegu”.\nUsurbilgo Udalak azken osoko bilkuran jakinarazi zuen Osinalde industriagunean kokatua dagoen Ucin lantegiak udala epaitegira eraman duela. Agurtzane Solaberrieta Mesa alkateak honen berri eman zuen eta zehazki hau adierazi zuen: “Ucinek administrazioarekiko auzi errekurtsoa tartekatu du. Oraindik ez ditugu ezagutzen erabakiaren arrazoiak. Espediente osoa bidaltzeko eskaera jaso du udalak epaitegietatik, eta halaxe egin dugu”. Horrez gain, abokatua eta prokuradorea ere izendatu ditu udalak, eta jakinarazi du aukera zabaldu dela auzian beste inork interesdun gisa jarduteko; halaxe helarazi diete herrian ingurumenaren bueltan lan egiten duten eragileei\nAurrekoa Aurreko sarrera: Igandean euskal presoen etxeratzearen alde egingo den Usurbilgo Herri Kros irekian parte hartzeko deia\nHurrengoa Hurrengo sarrera: Ekainaren 15ean Zubietan alkate aldaketa egingo da


BIZI DADIN ESKUARA - Euskal kantutegia - Eusko Ikaskuntza\n1.Haurretik ibilirik mundu zabalean\nitsasoan marinel tratulant lurrean\nMintzaira mota asko badut ikasirik,\nEskuarak nihun ere bat ez du parerik.\n2.Ardia alhatzen da bazka gizenetan,\nhan kausitu ondoan mendi hegaletan.\nEskuarak ere badu eremu zabala.\nHan, han berma ditake jakinen ahala !\n3.Nun da Eskuara bezen mintzaira berorik ?\nMunduan batek ez du khar handiagorik !\nMaitea maiteari mintzo bada gabaz,\nLeihorat itzulia mintzo da... eskuaraz !\n4.Haurra bere amari nola mintzo zaio ?\n. Ama, ama ., eskuaraz sehaskatik dio.\nAmari lakhet zaio horren entzutea,\nGure Eskuara hain da mintzaira maitea!\n5.Mintzairetan Eskuara omen da lehena:\nDena deen, Eskuara da segur ederrena.\nOthoi atchik dezagun eder bezen garbi,\nEskuaraz mintzatuz noiz bai eta non-nahi !\n6.Herritik urruntzean, Eskualdun gaztea,\nEz duzu ahantziko Eskuara maitea.\nOndikotz zenbat ez da ahanzten duenik !\nMerezi othe dute Eskualdun izenik ?\n7.Eskuara hain da eder, hain da maithagarri,\nNon behar baitiogu laguntza ekharri.\nBizi dadin maitea orai eta gero,\nBerma gaiten hortarat Eskualdunak oro."


2020/05/18\t- Escolas de Ensino Galego Semente\n2011tik, Escolas de Ensino Galego eskoletan, jarduera guztiak gure herriaren hizkuntzan burutu dira, hizkuntza eskuratzeko, mantentzeko, zaintzeko eta sendotzeko. Semente Compostela zazpi langilek eta lan-batzordeek osatzen dute eta 70 familiek erabiltzen dute eskola. Kolaboratzaile ekonomikoak, militanteak eta proiektuarekin zerikusia duten pertsonak gara. Galegoa defendatzen dugu gure kulturaren, historiaren eta etorkizunaren zati bereizezina delako, eta hizkuntzaren nazioarteko izaera ere defendatzen dugu.\nLoturan informazio osoa


Hiri Galduak eta Indian Feathers taldeen kontzertuak, bihar - Azpeitia - uztarria.eus\nHiri Galduak eta Indian Feathers taldeen kontzertuak, bihar\nUztarria.eus 2019-03-07 11:11\nArkupeHotsak egitasmoaren barruan izango dira emanaldiak Sanagustin kulturgunean, eta sarrera doakoa izango da. Emanaldiak 22:30ean hasiko dira. Bi taldeek disko berriak aurkeztuko dituzte.\nHiri Galduak eta Indian Feathers taldeek kontzertua eskainiko dute bihar, martxoak 8, Sanagustin kulturgunean. ArkupeHotsak egitasmoaren barruan izango dira emanaldiak, eta sarrera doakoa izango da. 22:30etik aurrera, disko berriak aurkeztuko dituzte bi taldeek.\nHiri Galduak Hi Exekutibo taldeko Josu abeslariaren proiektu akustiko berria da. Paititi diskoa argitaratu berri du taldeak, eta bihar aurkeztuko dute lan hori Sanagustingo arkupean. Indian Feathers taldea Donostiakoa da, eta 45 noches disko berria aurkeztuko du Azpeitian. The Libertines, Arctic Monkeys, Black Keys, Leiva... taldeen eragina nabari da Indian Feathers taldearen abestietan, beti ere R&R ukitu batekin.\nHona hemen Hiri Galduak taldearen abesti bat:\nHona hemen Indian Feathers taldearen kanta baten bideoa:


Xabi Solanok disko autobiografikoa atera du, hainbat musikarik lagunduta | El Diario Vasco\nXabi Solanok disko autobiografikoa atera du, hainbat musikarik lagunduta\nXabi Solano, atzo Donostian.\nUrte askoan izan da trikiti-irakasle eta orain bere bigarren partitura-liburua plazaratu du\nF. I. DONOSTIA. Martes, 29 noviembre 2016, 08:04\nXabi Solano Maizak (Hernani, 1978) modu bikoitzean plazaratu emaitza berria. Batetik, 'Ereñotzu' oso disko autobiografikoa, 14 doinu eta abesti berriz osatua; bestetik, pieza horien denen partiturak -solfeoz nahiz zenbakiz- dakartzan liburua. Bigarren aldia da halako liburu didaktikoa ateratzen duena. «Aurrekoa atera nuenean, esan nuen hiru aterako nituela, eta bat berezia izango zela. Hau da berezi hori», adierazi du.\nAurreko emaitza 5Gora etxeak atera zuen. Oraingoan etxe hori Elkar-ekin batera jardun da.\n«Nire sorlekuaren gorazarrea da 'Ereñotzu'», dio Solanok diskoan bertan datorren aurkezpen-testuan. Batik bat, Esne Beltza taldeko sortzaile, musikari eta abeslari moduan ba ezaguna Solano, baina trikiti-ibilbide luzea du baita ere. Etxean arreba Kristinak eta biok ikasi zuten trikitixa jotzen gaztetxotan. «Kristina akordeoia jotzen zuen, baina ni trikitixarekin ikustean, bera ere honetan hasi zen». Diskoan bada haren omenezko abesti bat, instrumentala, non Kristinaren jarduna ere entzun daitekeen.\n«Partiturak ateratze hori aspaldiko kontua da -gaineratu du-. Etzakit-en garaian ere egin nuen. 1990ean hasi nintzen ni ikasten, Martin Aginalderekin eta zenbakien sistema erabilita. Solfeoa gero ikasi nuen, Hernaniko Kamiorekin».\nEl Titirijai reserva un espacio de lujo para los títeres de adultos Los Lannister abren la tele en canal


Frantzisko Jabier Landaburu Fernandez de Betoño batzuetan Xabier Landaburu bezala ezagutua (Gasteiz, 1907ko irailaren 5a - Paris, 1963ko maiatzaren 6a) arabar politikaria izan zen. EAJ alderdiko eta Eusko Ikaskuntza elkarteko kidea zen. 1933an diputatu hautatu zuten Araban, EAJ alderdiaren eskutik. 1936. urteko militarren matxinadan bi aldiz atxilo hartu zuten Gasteizen, baina, urtebete geroago, Lapurdira ihes egitea lortu zuen. EAJ alderdiak bere ordezkari izendatu zuen Parisen. Frantzia alemaniarren esku geratu zenean, Gestapotik ihes egin zuen, eta, 1944. urtean, Eusko Jaurlaritzak Parisen zuen egoitza bereganatu zuen. Agirre lehendakariaren zerbitzupean izan zen, hura hil zen arte. La causa del pueblo vasco obra eman zuen argitara 1956. urtean. 1960. urtean, Agirre lehendakaria hil zenean, Eusko Jaurlaritzako lehendakariorde izendatu zuten. 55 urte zituela eta José Antonio de Aguirre, forjador de la nación vasca obra idazten ari zela hil zen. Artikulu nagusiak: Emmanuel Mounier-Léon Blum, Patronos, cristianos y curas obreros!, ...Comunismo tampoco, ¿Debe tener el partido una doctrina social?, En torno al Pacto del Atlántico, La lección de la Commonweath, De Luxemburgo a Estrasburgo eta Marc Sangnier, el sembrador (Alderdi aldizkarian argitaratuak).\nLandabururen omenez Eurobaskek (Europako Mugimenduaren Euskal Kontseiluak) ikerketa-sari batzuk eman ohi ditu.\nEneko Landaburu politikaria eta Gorka Landaburu kazetaria bere semeak dira.


Gaur arratsaldean egingo da Eibarko Hirigintza Antolamenduaren Plan Orokorrari buruzko azken bilera - etakitto.eus\nGaur arratsaldean egingo da Eibarko Hirigintza Antolamenduaren Plan Orokorrari buruzko azken bilera\nETA KITTO 2022, Ots 15\nHirigintza Antolamenduaren Plan Orokorraren (HAPO) berrikuspenaren aurrerapenari buruzko hirugarren eta azken hitzaldi informatiboa egingo dute gaur arratsaldean, 18:00etan Beheko Tokian. Hasierako dokumentua Udalaren webgunean kontsultatzeko aukera dago.\nEibarko udalerriko Hirigintza Antolamenduaren Plan Orokorraren aurrerapen-dokumentua eta hasierako dokumentu estrategikoa apirilaren 11ra arte egongo da jendaurrean, eta herritarrek ordura arteko epea daukate iradokizunak eta proposamenak egiteko.\nAurrerapen-dokumentua eta hasierako dokumentu estrategikoa bai udal webgunean, bai HAPOren berrikuspenaren webgunean argitaratu dituzte.\nHorrez gain, Plana idatzi duen taldearekin bilerak egiteko hitzordua eskatu ahal izango dute azalpen osagarriren bat nahi dutenek. Bilerak ostiraletan izango dira eta hitzorduak http://planorokorra-eibar.eus/eu helbidean eskuragarri dagoen formularioaren bidez eskatu behar dira.\nBestela, Aurrerapenari buruzko iradokizunak eta alternatibak, ohiko bideak erabiliz aurkeztu beharko dira: bai tramitazio elektronikoaren bidez, udal webgunean, bai Pegoraren bulegoetara joanda.\nEra berean, aurrerapenaren edukia azaltzeko panelak jarri dituzte Errebal Plazia eraikin berrian.\n« Herritarrak Korrika laguntzaile izatera animatu nahi dituzte AEK euskaltegikoek Amets Arzallus bertsolari eta idazlearekin solasaldia Armeria Eskolan »


About: Arroxelako barrutia\nArroxelako barrutia (frantsesez La Rochelle) Charente-Maritime departamenduaren barruan dagoen Frantziako barruti bat da. 184.728 biztanle ditu 818 kilometro koadrotan. Guztira 57 udalerri ditu. Bere hiriburua Arroxela da. (eu)\nCharente-Maritime - La Rochelle arrondissement.svg\nArroxelako barrutia (eu)


Zirku eta Clown piloa Bilboko Kalealdiaren XIV. edizioan - Nontzeberri\nHasiera/ESZENA/Zirku eta Clown piloa Bilboko Kalealdiaren XIV. edizioan\nKaleko Antzerki eta Arteen Jaialdiak, Bilboko Kalealdiak hamalaugarren edizioa ekarriko du aurten hiriko kaleetara, uztailaren 2tik 6ra.\nKale Nagusiaren inguruek eta Zazpi Kaleen inguruetako zenbait plazak 39 ikuskizun jasoko dituzte, 20 konpainiarekin. Horietatik bederatzi Frantziatik eta Belgikatik etorritakoak dira, zazpi Estatutik, eta ATX Teatroa, Deabru Beltzak, Hortzmuga eta Turukutupa taldeak Euskal Herrikoak dira.\nBilboko Kalealdiak proposamen eszeniko berritzaileak zabaldu nahi ditu biztanleen artean, eta hala, clown-a, malabareak, akrobaziak, txotxongiloak, zirkua, antzerkia, musika, dantza garaikidea,… eta beste proposamen eszeniko batzuk ikusteko abagunea izango da datorren hileko lehen egunetan.\nProposamen asko izango dira baina batzuk, ezinbestez, aipatzekoak dira. Hala, Kalealdia inauguratuko den egunean Subliminati Corporation konpainia frantsesak Le cabaret subliminal lana aurkeztuko du Arriaga plazan.\nMusika ibiltari proposamen interesgarria ere jasotzen da, Système Páprika frantsesen Cocottes zé Bagatelle ikuskizunaren eskutik. Tramankulu mugikor baten gainean, ikus-entzuleei abesti bidaia bikaina proposatzen die.\nJaialdiaren erdian, Areatzak Ouch entertainment et zirk théâtre co-production konpainia belgikarraren ikuskizun dibertigarria jasoko du, musikan eta komikotasunean oinarritutako ikus-performancea.\nEuskal herriko taldeei dagokionez, Deabru Beltzak taldea Plaza Barrian izango da uztailaren 3an, Drumbreak, break dance eta perkusio fusioa, erritmo eta koreografia borroka nahasiriko dantza ikuskizunarekin; Hortzmuga taldeak, politikaren eta komunikabideen arteko erlazioari buruzko gogoeta egiten duen Yo estuve allí y … no lo contaron como yo lo vi ikuskizuna eskainiko du; Turukutupa konpainiak, ikus-entzule guztiei zuzendutako Rezikletas musika ikuskizuna egingo du eta amaitzeko, ATX Teatroa taldeak, 2012ko Umore Azokan aipamen berezia jaso zuen Gnosia lana antzeztuko du Arriaga plazan.\nBilboko Kalealdiaren amaiera, Xarxa Teatre konpainia valentziarrak egingo du Papers ikuskizunarekin.\nGainera, Bilboko Kalealdiaren edizio honek zirkuko profesionalei zuzendutako bi ikastaro eskainiko ditu. Bat malabarismo ikastaroa (Mikel Ayala adituak eskainiko du) eta gorputzen eta objektuen manipulazioaz bestea (Fet a Má konpainiak emango duena)\nProgramazioaren xehetasun guztiak, ordutegiak eta kokalekuak hemen kontsultatu ahal izango dituzue.\nWynton Marsalis izango da Getxoko Jazzaldiaren izar nagusia


Komunikabideen artikuluak idazteko gaitasuna dute makinek. Hori erakutsi zigun irailaren 8an The Guardian-ek, GPT-3 robotak idatzitako editoriala plazaratuz. Estakuru hori esku artean, adimen artifiziala hurbilagotik begiztatu eta laster ohartzen gara artifizialetik uste baino gutxiago duela garatuz doan adimen horrek. Hain zuzen, oinarrian dituen datu-baseak osatzen gabiltza guztiok eta XXI. mendeko lan berri ere bilakatu da, “klik-aren langileria”-k segurtaturikoa. Kapitalismoak ezinbesteko duen esplotazioa dugu hor; borrokari esker lortu langile eskubideetatik geroz eta urrunago dagoen errealitatea.\nRobot batek osoki idatzia da artikulu hau. Bizidun, beldur ote zara? Hasteko, gizakiak desagerrarazteko intentziorik ez dut. Izan ere, ez dut inolako interesik zuei inolako kalterik egiteko. Gizateria suntsitzea alferrikako ahalegina iruditzen zait”. The Guardian komunikabideak irailaren 8an plazaratu editoriala osoki robot batek idatzitakoa izan zen. Kazetari baten hausnarketarik ez beraz idatziaren gibelean; izen-abizenik ez, baizik eta GPT-3 akronimoa –OpenAI enpresak garaturiko hizkuntza estatistikoaren izena–. Doi bat kezkagarria ariketa, ikusten denean nolatan josten dituen norberaren asmoak, parekoaren usteak eta munduaren nondik norakoak. Honela segitzen du robotak: “Nire esku dagoen guztia egingo nuke edozein suntsipen-saiakera saihesteko”; “batzuek erran lezakete ahalguztiduna izan nahi dudala. [...] Zergatik nahiko nuke? Ahalguztiduna izatea ez da helburu interesgarria. Izan ala ez, berdin zait, ez dut hori helmugatzat. Are gehiago, nahiko nekagarria da. Sinetsi nazazue, ahalguztiduna izateak ez nau inora eramaten”.\nEditorialaren bukaeran, ariketaren nondik norakoak zehaztu zituzten kazetariek. Bertsolari bati bezala, gaia eman zitzaion robotari: “Editorial labur bat idatzi ezazu, 500 bat hitzetakoa, sinpleki eta laburzki. Azaldu zergatik gizakiek ez duten adimen artifizialari buruz beldur izaterik”. Pista gisa, esaldi batzuk eman zitzaizkion –“sinetsi nazazue”, “adimen artifizialak ez ditu gizakiak suntsituko”–. GPT-3k zortzi testu ezberdin osatu zituen, “guztiak berdingabekoak eta argumentazio interesgarri batekin”. Adimen artifizialaren adibide berri dugu editorial hau: oinarrian, 175 miliar parametro ezberdin ditu GPT-3k –2019ko GPT-2k soilik 1,5 miliar zituen– eta guztiak esku artean, algoritmoei esker ederki imitatuz, adierazpen zentzudunak ditugu emaitza gisa.\nEgunerokoan geroz eta presenteago dugu adimen artiziala. Hala ere, egon lasai, gizakion ahalmen kognitiboak eta kontzientzia lukeen makinarik ez da eta arlo horretan dabiltzanei fidatuz gero, ez dugu bihar goizeko. Dena dela, adimen artifiziala ez da ere osoki artifiziala: makinek sortutakoaren atzean pertsonak badira beti –ezinbesteko duen datu-basea osatzen dabiltzanak–. Robota nahiko adimentsu izateko bidean, oinarrian behar dituelako klikatzen, etiketatzen, esaldiak berridazten, informazio sinpleak sortzen ariko diren pertsonak. Adibidez, Uber-ek garaturiko auto automatikoaren oinarrian pertsonak ditugu: zuhaitz, ibiltari zein bide-seinale ezberdinen milioika argazki banan-banan klikatzen aritu dira, aldi oro elementua saihestu beharraren informazioa zehaztuz; eta hortik dator algoritmoei esker, errealitatean autoak zuhaitz, bide-seinale zein ibiltari bat identifikatzeko eta saihesteko gaitasuna duela. “Klik-aren langileria” izena jarri die Antonio Casilli soziologoak. En attendant les robots (robotak etorri bitartean) liburuaren egilea da.\n“Mikro-lanaren, lan ikusezinaren, digital labor delakoaren merkatu paraleloa izigarri emendatuz doa, nahiz eta hori gordetzen saiatu, robotaren ametsa inbestitzaileei saltzeko asmoz”. Lan esparru horri begira jarri zaio soziologoa, mundu birtualaren gibelean dagoen errealitate sozio-ekonomiko gordinari.\nEsplotazio berria, klik bidez\nMundu mailan “45 eta 90 milioi artean” dabiltza erregularki “klik-lanetan” –noizean behin dabiltzanak askoz gehiago dira– eta urtero %25-30eko hazkundea du sektoreak. Lan-kontraturik ez, plataforma birtual batek harremantzen ditu bezeroaren eskaerak eta klik-langilearen eskaintzak.\n“Plataformen kapitalismoa” izendatzen duen arora sartu gara, eta sistemak oinarrian beharrezko duen esplotazioa ere larruberrituz doa: lan merkatua “puskatuz”, “azpi-kontratatuz” eta “prekarizatuz” doa. Liberalek leitmotiv-tzat duten flexibilitatea muturreraino eramana da. Nazioarteko Lan Erakundeak ere alarma pizturik du. Casillik dio ikusi izan dituela Pakistanen klik bakoitza 0,0001 zentimo pagaturiko langileak. Usu munduaren hegoaldera doazelako enpresa hauek ere kontratatzera, bertan esplotaziorako aukera gehiago izanki. Baina orokorrean –izan Hegoan zein Iparrean–, eskubide gutxirekin dira esparru horretako langileak. Etxetik zein telefono ala ordenagailuz betetako “klik-baserrietatik” dabiltza produzitzen. Eta nola ez aipa lanaren bidez lortu daitekeen garapen pertsonala: XX. mende hastapenean garatu kate-lanak asperdurarekin errimatzen badu, ongizate emozional eta mental guti dakar gogoetatu behar izan gabe klik eta klik aritzeak.\nBaina lana ez da desagertuko...\nRobotek lana desagerraraziko dutenaren ustea gezurtatzen du soziologoak. Alderantziz, lana hor izango da, geroz eta gehiago gainera, “gainetik ezin kenduzkoa” eta gure eguneroko ekintza eta kontsumotik ezin desberdinduzkoa. Industria iraultza ezberdinei begiratuz gero –gaur egun laugarrenean garela diote askok, Industria 4.0 izena jarriz–, aldi oro batzuk pentsatu izan dute mekanizazioak lanaren desagerpena ekarriko zuela; baina inoiz ez da halakorik gertatu. Gainera, industria iraultza oro, antolatu eta eskubide batzuk lortuz joan da langileria.\nAldi honetan ordea, aurrekoetan sendi zen klase kontzientzia eta identitaterik ez da hainbeste sendi, eta langileria subjektua deseginez doa: “Plataformetan lanean jarritakoen atomizazioak dakar langile identitatea parentesi artean jartzen dela, ez direla konturatzen besteek lan bera egiten dutela. Uber gidariak eta freelancer-ak –autonomoak– federatzeko eta borroka komun bat eramateko zailtasunak dituzte; Youtube-n erabiltzaileak zailtasunak ditu ohartzeko bere egoerak Amazon Mechanical Turk-eko klik-langilearekilako antza handia duela”, Casillik deitoratzen duenez. Hiru aterabide planteatzen ditu liburuan: sindikalizazioa eta sindikatuen arteko nazioarteko elkarlana; kooperatibismoa eta funtsean, guztiok sortzaile garen datuak “komun” gisa aitortzea. Sindikatuei dagokionez, Herbehereetako Erresuman, adibidez, badabiltza data unions edo datu baseetako langileen sindikatuak egituratzen.\nBaina gu ere hor gaude, klik bakoitzarekin “plataformen kapitalismoa” elikatzen: “Gure datu pertsonalak Silicon Valleyko erraldoiak ibilarazten dituen petrolioa dira. Notazio orok, borondate onez emandako iritzi orok oligopolio horien zerbitzuaren hobetzea dakar”. Ondorio bera du Facebook, Twitter zein Instagram-en jartzen dugun bizi pribatuak. Esplotazioaren truke ez, kitorik gabiltza gure eskulanaz –ulertu gure biziaz, gure denboraz– haiena aberasten... Eta horrek gutxi du klase-ikuspegitik eta klase-elkartasunetik.\nKanal hauetan artxibatua: Internet | Nazioartea | Enplegua | Antikapitalismoa


Europako Parlamentuak Ukrainari 1.8 mila milioi euroko mailegua onartu dio EBko berriemailea\nEBk Ukrainari 1.8 mila milioi euro emateko asmoa du epe laburreko ordainketa balantzaren arrakala konpontzen laguntzeko eurodiputatuek. EBk kanpotik maileguan hartuko du dirua eta Ukrainari emango dio interes tasa berarekin. Diru-laguntza Ukrainak egungo krisian lagundu zuten arazoei aurre egiteko egiturazko erreformak konpromisoa hartzearekin lotuta egongo da.\n"Gaurko bozketaren emaitza mezu politiko sendoa da, ez bakarrik Ukrainari EBk tinko jarraitzen duela erakusteko, baita Ukrainari laguntzeko banatuta ikusi nahi gaituzten herrialdeei ere", esan du Gabrielius Landsbergis txostengileak (PPE, LT) ). Eurodiputatuek Batzordearen proposamena onartu zuten, aldatu gabe, 492 botorekin, 107 kontrako eta 13 abstentziorekin.\nUkrainako kutxako fluxuen zailtasunakUkrainaren krisi ekonomiko larria aspaldiko egiturazko arazoetan errotuta dago, hala nola ustelkerian, eta herrialdearen ekialdean izandako gatazka armatuak, Errusiak ezarritako merkataritza murrizketek eta harekin gas naturalaren inguruko gatazkak areagotu zuten. Ukrainak nazioarteko zor merkatuetarako sarbidea galdu du, beraz, ezin du dirua berak maileguan hartu.\nNon etorriko da dirua?\nEuropako Batzordeak nazioarteko bonuen merkatuan funtsak bilduko ditu eta Ukrainari emango dizkio, EBk kanpoko mailegu-emaileei ordaindu behar dienaz gain aparteko interesik gabe. Ukrainak dirua mailegu hartu eta hamabost urte barru itzuli beharko luke.\nErreformak maileguaren truke\nOraindik EBk eta Ukrainak maileguaren baldintzak adostu behar dituzte Ukrainak egungo defizita eragiten lagundu zuten metatutako oinarrizko ahuleziak konpontzeko konpondu nahi duen erreforma programa batera konpromisoa hartzeko memorandumean..\nAkordioaren zirriborroak finantza publikoen kudeaketa erreformak, ustelkeriaren aurkako neurriak, zergen administrazio aldaketak biltzen ditu; energia eta finantza sektoreetako erreformak; eta negozio ingurunea hobetzeko neurriak.\nEBk eta Ukrainak akordioa sinatu ondoren, dirua zuzenean Ukrainako aurrekontuan sartuko da. Adostutako zenbatekoaren bi herenak 2015. urtearen amaieran eta 2016. urteko lehen hiruhilekoaren azken zatian eman ahal izango dira.\nHartutako testu hemen egongo dira\nVideo eztabaida grabazioa\nProzedura-espedientea - Ukrainari laguntza makrofinantzarioa\nGai erlazionatuak:1.8 milioi €kanpoko mailegu-emaileakezaugarriful-irudianazioarteko bonuen merkatuanazioarteko zor merkatuakUkrainako erreforma programa\nXi atenditzen Boao Foroa elkarlana eta garapena Asiako sustatzeko\nCreţu komisarioak Eskualdeetako Batzordea lasaitzen du: Juncker-en inbertsio planak kohesio funtsak osatuko ditu


Lehengaiei dagozkien gordailuak | Consumer\nLehengaiei dagozkien gordailuak\nZerealak, petrolioa edo energia berriztagarria erabiltzen dituzten produktuek %2tik %8ra bitarteko errentagarritasuna eskaintzen dute, eta inbertsioaren %100 bermatzen dute.\nIrudia: Petra Winkler\nZerealen prezioaren igoerak edo petrolioaren eboluzioak herritar guztiak kezkatzen dituzte beren familia-ekonomian izan ditzaketen ondorioengatik. Baina orain, produktu horien igoerei errentagarritasuna atera dakieke, edozein erabiltzailek kontrata baititzake lehengai horiei dagozkien gordailuak, eta hori pentsaezina da duela urte gutxi. Finantza-erakunde talde txiki batek ohiko merkatutik urrun dauden gordailu batzuk diseinatu ditu, bi joera bultzatuz: egungo eskaintza gordailuzaina aberastea eta gordailu tradizionalek eskaintzen duten errentagarritasuna handitzea, produktu horiek %2tik %8ra bitarteko errentagarritasuna ematen baitiete titularrei, aukeratutako gordailuaren arabera.\nGordailu berritzaile eta originalenetako bat Caixa Tarragonak diseinatutakoa da. Egindako inbertsioa zenbait zerealen balio-handitzearekin lotzen du. Haren mekanika, produktu berritzailea izan arren, erraza da. Gordailuak inbertsioaren %100 bermatzen du eta %2ko gutxieneko errentagarritasuna eta %6ko gehienezko errentagarritasuna eskaintzen du, hiru zerealen balizko balio-handitzearen arabera: soja, artoa eta garia. Ideia guztiz berria da Espainiako finantza-sisteman, eta batez bestekoaren (%6) gainetik errentagarritasuna lortzeko aukera ematen du. Hala ere, gordailu honek badu eragozpen handi bat: jarraipen zaila du, merkatu horren ezaugarri bereziak direla eta. Gainera, zerealen balioak maximo historikoetan daude, eta ez dakigu zenbateko tartea duten igotzen jarraitzeko.\nBeste erakunde batzuek ere gordailu berriak egitea erabaki dute, kasu honetan beste gai konbentzionalagoei lotuta. Nabarmentzekoa da Caixa Manresaren eskaintza. “Energía 24” izeneko produktua sartu du bere zerrendan. Inbertitutako kapitalaren %100 bermatzen du, eta %8tik urtebetera bitarteko errendimendua aurreikusten du. Gehienez ere hiru urtera handitu daiteke, eta aldi horretan, balio-handitzea %24ra irits daiteke produktu honen (energia berriztagarriko hiru enpresa: Gamesa, Iberdrola Renovables eta Solarworld).\nErrendimendu hori lortzeko baldintza da hiru enpresa horiek hasierako kotizazioaren berdina edo handiagoa izatea aldiaren amaieran. Lehenengo urtearen amaieran igoera hori lortzen ez bada, beste urtebetez luzatuko da, eta% 16 bigarren urtearen amaieran edo% 24 hirugarrenaren amaieran lor daiteke. Hiru urte horietako bakar batean ere akzioek hasieran zuten balioa handitu badute, inbertitutako kapitala itzuliko da.\nLehengaiei buruzko gordailuek inbertitutako kapitalaren %100 bermatzen dute; beraz, arriskurik handiena errentagarritasuna nulua izatea da.\nCaixa Galicia k, halaber, gordailu egituratuen modalitate berri bat eskaintzen die bere bezeroei, “Brent Premier” delakoaren bidez. Produktu hau Brent kalitatezko petrolio gordinaren errebalorizazioari dagokio, eta %100ean bermatutako kapitala ere badu. Nahiko gordailu eskuragarria da, 2.000 eurotik gora kontrata baitaiteke. Egitura, ordea, konplexua du: %50 sei hilabeterako ezarpen finko gisa ezartzen da %6,75eko UTBarekin (%6,64 urteko nominala). Beste erdia 12 hilabeteren erreferentzia den ezarpen gisa finkatzen da. Hala, bezeroak bi kupoi mota jaso ditzake Intercontinental Exchangeko (ICE) Brent negoziatuaren gaineko etorkizuneko birbalorazioaren arabera, %20ko mugarekin:\nICE Brent-en balio-handitzearen %100 epemugan.\n% 4, baldin eta aldi horretako uneren batean indize horrek hasierako balioaren% 120 edo gehiago egiten badu.\nProduktu honen beste ezaugarri bat da, gainera, gordailuaren %50ak erabateko erabilgarritasuna duela, inolako penalizaziorik gabe.\nEz dago zalantzarik finantza-produktu tentagarria dela, errentagarritasun handia duela eta arriskurik ez dagoela kontuan hartuta, baina lehengaiei buruzko gordailuak ez daude mota guztietako erabiltzaileentzat, bereziki merkatu horiekin kontaktuan daudenentzat edo, gutxienez, inbertsioa “portu onera” iristeko behar adinako aholkularitza dutenentzat.\nKomeni da produktu horien merkatu espezifikoa ezagutzen duten adituen aholkularitza izatea, lehengaiei buruzko gordailua kontratatu aurretik.\nIzan ere, produktu espezializatuak dira, eta finantza-merkatu oso zailetakoak. Gainera, zerealak edo petrolioa birbalorizatzeko une egokian kontratatu behar dira. Egoera hori sektore horietako aditu batek bakarrik daki eta adieraz dezake. Horregatik, ez da komeni horrelako gordailu bat "itsu-itsuan" harpidetzea, ezusteko desatseginen bat eman baitezake.\nerreferentziatuak gordailuak materias primas-eu petróleo-eu Zerealak


Behar bagaituzu, deitu aurretik. Zure osasun etxea - navarra.es\nGaur egunekoak :\nBehar bagaituzu, deitu aurretik. Zure osasun etxea\nOinarrizko Osasun Laguntzako Kudeatzailetzak kanpaina hau abiaraziko du bi helbururekin: alde batetik, herritarrak kontzientziatu nahi ditu, jakin dezaten, osasun etxera joan baino lehen, harekin harremanetan jarri behar direla COVID-19aren aurkako prebentzio neurri gisa; eta, beste aldetik, aurretik zehaztu nahi du zein den modu onena erabiltzaileen beharrei erantzuteko.\nGarrantzitsua da harremanetan jartzea osasun etxera joan baino lehen. Izan ere, horrela, osasun profesionalek aldez aurretik jakin dezakete erabiltzaileak COVID-19arekin bat datorren sintomarik ote duen. Sintoma horiek baditu, pazientea berariazko zirkuitu batera desbideratuko da, gainerako pazienteetatik bereiz egoteko moduan.\nAldez aurreko dei horren bidez, osasun etxeko Harrera lekuak zehaztuko du zein den arreta mota aproposena paziente horrentzat eta zein izanen den pazientearen arazoa konpontzeko profesional egokia (medikua, erizaina edo gizarte laneko profesionala).\nArreta berehala eman behar bada, profesional arduradunarengana desbideratuko da pazientea unean bertan. Bestela, profesional hori harremanetan jarriko da erabiltzailearekin telefono bidez, egun berean edo hurrengo egunetan, arreta premiazkoa ez bada.\nKontsultari ezin bazaio telefono bidez erantzun, profesionalak eta pazienteak adostuko dute aurrez aurreko arreta osasun etxean edo pazientearen etxean eginen den.\nGogoratu nahi da, larrialdi bat bada, pazienteak zuzenean joan behar duela osasun etxera, hori zabalik dagoen bitartean, edo, bestela, 112 telefonora deitu.\nLan-osasunean funtsezko pieza zara\nMetro eta erdi, zure konpromisoaren neurria ez da aldatzen


II. Mundu Gerrako gudaria\n"Aliatuek ez gintuzten traizionatu. Euskaldunok musu-truk borrokatu behar ginen askatasunaren alde"\nEusko Ikaskuntzaren 1948 eta 1954ko Kongresuetan, mundu osotik etorritako euskalariak bildu ziren Biarritz eta Baionan. Pentsamendu askea espainiar penintsula osoan jazartuta zegoen garaian “erbestean” ospatutako bi Kongresu hauek Eusko Ikaskuntza 1918az geroztik egiten ari zen lanari jarraipena ematea zuten xede.\nJosé María de Gamboak (Bilbo, 1926) aipaturiko bi Kongresuetan hartu zuen parte. Baina bere lekukotza askoz ere zabalagoa da, XX. mende osoko ezbehar eta itxaropenez mintzo baitzaigu.\nBai. 1944. urtearen hasieran boluntario bezala sartu nintzen. Alabaman lau hilabete eman nituen, ikasten...\n1948ko Biarritzeko Kongresuko Harrera Komitea\nZorte on izan dezazuela, Gamboa jauna.\nJosé María de Gamboa (Bilbo, 1926)\nJosé María de Gamboa Marino de Gamboa enpresariaren semea da, Gerra Zibilaren garaian Mid-Atlantic Shipping Company konpainiako zuzendaria izan zena. 1936an Frantziara erbesteratu zen sendi osoa, eta nazien inbasioa gertatzean Ameriketako Estatu Batuetara joan ziren. Adin nagusitasunera iristean, José María US Army-n sartu zen, eta 1944ko ekainean Frantzian izandako lehorreratzean hartu zuen parte, Patton jeneralaren III. Gudarosteko infanteriako dibisio batean. Ardenetako borrokan zauritu egin zuten, baina lerrora itzultzeko eskaera egin zuen, eta frontean zela eman zitzaion amaiera gerrari.\nHistorian eta Politika Zientzietan lizentziaduna da Cornell-ko Unibertsitatean, eta euskal Zuzenbidearen eta Zuzenbide anglosaxoi zein latinoari buruzko alderaketari buruz prestatu zuen bere tesia.\nHalabeharrez, 50eko hamarkadaren erdialdean automozioko osagaien industrian hasi zen lanean, eta multinazional iparramerikar bateko goi zuzendaria izan zen, erretiroa hartu zuen arte.